Die Kleefpeul (Senna singueana) is 'n klein, bladwisselende boom. Die boom kom voor in die bosveld van sentrale en noordelike Zimbabwe asook die noordweste van Namibië. Die boom is vol diepgeel blomme in die winter en dra smal, ronde peule tydens die lente en somer. Watter Boom is dit? Eugene Moll 2013 ISBN 978 1 77007 832 1 Alfabetiese lys van Suid-Afrikaanse bome Hierdie artikel is ’n saadjie. Voel vry om Wikipedia te help deur dit uit te brei.


Die Tamarinde (Tamarindus indica) is 'n middelgroot tot groot boom wat voorkom in die Zambeziriviervallei en die kusgebiede van suidelike Mosambiek. Die peule is gerond en word as spesery gebruik. Jong saailing Blomme Blare met 'n peul Vrugte Boom Watter Boom is dit? Eugene Moll 2013 ISBN 978 1 77007 832 1 Lys van uitheemse bome wat in Suid-Afrika voorkom Alfabetiese lys van Suid-Afrikaanse bome Wikimedia Commons het meer media in die kategorie Tamarinde. Wikispecies het meer inligting verwant aan Tamarinde Hierdie artikel is ’n saadjie. Voel vry om Wikipedia te help deur dit uit te brei.


Pedi kan na een van die volgende verwys: Noord-Sotho (taal) - die Pedi-taalgroep vorm die grootste deel van die Noord-Sotho-groep, daarom word die taal soms verkeerdelik Sepedi genoem. Noord-Sotho's, lede van die Suider-Afrikaanse bevolkingsgroep. In bogenoemde taal benaam as: Mopedi - een Pedi-persoon (enkelvoud) Bapedi - twee of meer Pedi-persone (meervoud). Peddie, 'n dorp in die Oos-Kaap, Suid-Afrika.


R. D. Blackmore Engelse skrywer en tuinboukundige Gebore 7 Junie 1825 in Longworth, Berkshire (tans Oxfordshire), Engeland, Groot-Brittanje Oorlede 20 Januarie 1900 in Teddington, Middlesex Engeland, Groot-Brittanje Literêre genres Romantiek Beduidende werke Lorna Doone (1869) Richard Doddridge Blackmore (* 7 Junie 1825, † 20 Januarie 1900), na wie meestal verwys word as R. D. Blackmore, was een van die bekendste Engelse skrywers in die tweede helfte van die 19de eeu. Sy werke het gedurende sy literêre loopbaan aanklank by lesers dwarsoor die wêreld gevind. Sy lewendige beskrywings en verpersoonliking van die Engelse platteland het ook van kritici hoë lof ontvang. Sy goeie oog vir en sy verbondenheid met die natuur was veral merkwaardig en is as een van die opvallendste kenmerke van sy werke beskryf. Naas sy skrywersloopbaan het Blackmore hom ook as tuinboukundige bekwaam. Blackmore, wat dikwels die "Laaste Victoriaan" genoem is, was die baanbreker vir 'n nuwe romantiese stroming in die literatuur waarby later ook Robert Louis Stevenson en ander skrywers gereken is.


Spreuke van Salomo is die 20ste boek in die kanon van Hebreeuse Geskrifte wat as Ou Testament in die Bybel opgeneem is. Die boek Spreuke bestaan uit 'n versameling gedigte en spreuke wat bedoel is om mense te onderrig in die regte lewenshouding en lewenskuns. Die grondslag wat telkens gestel word, is dat die ware kennis begin met die dien van die Here. Die Bybel: Nuwe vertaling (Bybelgenootskap van Suid-Afrika) Wikiwoordeboek het 'n inskrywing vir Spreuke.


Die Vänortspark (Sweeds: Vänortsparken) is 'n stadspark in die sentrum van die Sweedse stad Umeå. Die park is ten suide van die Stadskerk van Umeå geleë. Omstreeks 1600 was daar al 'n soort van park op die plek bekend. In 1858 is daar gras gesaai en plante geplant. In 1861 en 1862 is 2000 krone vrygestel vir dié park op die kerkplein. Die aanplantings bestaan hoofsaaklik uit bome en struike. Na die brand van 1888 is die oppervlak van die park uitgebrei en is die naam na Skolparken (Skoolpark) verander. In 1985 is die naam na Vänortspark gewysig en is die park deeglik opgeknap. Parkmeubels en simboliese voorwerpe uit Umeå is in die park geplaas en 'n stroompie is uitgelê. Die park het ook 'n kunswerk: in die noordwestelike deel staan 'n beeldhouwerk gemaak van koper wat die wêreld voorstel. Die park het 'n komvormige sentrale grasveld wat deur verskillende struike en bome omring word. Dwarsdeur die park is 'n stroompie met drie brûe aangelê. Arboretum Norr Döbelns park Mariehemsängarna Hierdie artikel is ’n saadjie. Voel vry om Wikipedia te help deur dit uit te brei.


Lugmagbasis Overberg (IATA-kode:OVG, ICAO: FAOB) is 'n militêre lugmagbasis van die Suid-Afrikaanse Lugmag en die tuiste van 525-Eskader en die Toetsvlug- en Ontwikkelingsentrum. Dit ressorteer onder die bevel van Lugmaghoofkwartier in Pretoria, Gauteng. Denel se Overbergtoetsbaan gebruik ook die Lugmagbasis Overberg. af.mil.za Geargiveer 21 Oktober 2014 op Wayback Machine saairforce.co.za "af.mil.za". Geargiveer vanaf die oorspronklike op 21 Oktober 2014. Besoek op 24 Mei 2014.


François-René de Chateaubriand Franse skrywer, politikus, diplomaat en geskiedkundige Gebore 4 September 1768 in Saint-Malo, Bretagne, Frankryk Oorlede 4 Julie 1848 in Parys, Frankryk Literêre stroming Romantiek Bekende werke Atala Génie du christianisme René Mémoires d'Outre-Tombe François-René, vicomte de Chateaubriand ([fʁɑ̃swa ʁəne də ʃatobʁijɑ̃]; * 4 September 1768, † 4 Julie 1848) was 'n Franse skrywer, politikus, diplomaat en geskiedkundige. Chateaubriand, wat in 'n ou adellike familie uit Bretagne gebore is, word as die grondlegger van die Romantiek in die Franse literatuur en as een van die voorste 19de eeuse skrywers in Frankryk beskou. Baie van sy romans en verhale speel in Noord-Amerika af en beeld die lewe en lotgevalle van Indiane uit, soos byvoorbeeld René, 'n werk wat deur Johann Wolfgang von Goethe se Die Leiden des jungen Werthers geïnspireer is. Chateaubriand was 'n oortuigde monargis wat in 'n tyd, toe baie intellektueles hulle van die kerk afgewend het, met sy Génie du christianisme ("Die gees van die christendom", 1802) 'n werk geskryf het waarin hy die Rooms-Katolieke geloof verdedig.


Die Roosspreeu (Pastor roseus) is 'n seldsame Palearktiese broeiende voël en swerwer wat oorwinter in Suid-Asië. Die voël is nog net tweekeer opgeteken in Suid-Afrika, eenkeer in die Kgalagadi-oorgrenspark en die ander keer by Kasane in Noord-Botswana. Die voël is 20 – 22 cm groot en weeg 62 – 88 gram. In Engels staan die voël bekend as die Rose-coloured Starling. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2004). Sturnus roseus. 2006 IUBN-rooilys van bedreigde spesies. Internasionale Unie vir die Bewaring van die Natuur 2006. Verkry op 12 Mei 2006. Hierdie artikel is ’n saadjie. Voel vry om Wikipedia te help deur dit uit te brei.


Die 60ste Oscar-toekenningsaand is op 11 April 1988 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1987. Die aanbieder was Chevy Chase. Die Skrywersgilde van Amerika se staking, wat op 7 Maart begin het, is ’n paar keer tydens die seremonie genoem, soos toe Chase gesê het sy "hele monoloog is goedgunstig geskenk deur vyf vragmotorbestuurders". Die seremonie is oorheers deur die prente The Last Emperor, wat al nege sy benoemings gewen het, en Moonstruck, wat ses benoemings gekry en drie Oscars gewen het. The Last Emperor het die rekord van Gigi van 1959 geëwenaar van die meeste benoemings waarvan almal gewen is. Dit was ook die eerste prent ná Gigi wat die Oscar vir beste prent gewen het sonder om enige benoemings vir toneelspel te kry. Hier volg ’n lys van die belangrikste wenners en benoemdes (die wenners word eerste genoem en is in vet druk): Billy Wilder RoboCop – Stephen Flick en John Pospisil Last Emperor Reigns Over Oscar Ceremonies, Chicago Tribune "The 60th Academy Awards (1988) Nominees and Winners". oscars.org. Geargiveer vanaf die oorspronklike op 1 Oktober 2014.


Die 61ste Oscar-toekenningsaand is op 29 Maart 1989 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1988. Daar was geen amptelike aanbieder nie. Die Oscars vir tegniese prestasies in 10 dae vroeër in die Beverly Hills Hotel gehou.. Rain Man en Who Framed Roger Rabbit het elk vier Oscars gewen. Eersgenoemde is ook as die beste rolprent aangewys. In ’n poging om meer TV-kykers te lok het die Academy die rolprentvervaardiger Allan Carr gehuur vir die uitsending. Hy wou meer luister aan die seremonie verleen en het ’n openingsitem saamgestel wat gebaseer was op die musiekrevue Beach Blanket Babylon. Hy het die skepper daarvan, Steve Silver, gehuur om die toneel saam met hom te skep. Die seremonie het gemengde reaksie ontlok. Dit is onder meer beskryf as "sonder towerkrag", en as ’n verleentheid. Altesaam 17 mense, onder andere die akteurs Paul Newman, Gregory Peck en Julie Andrews, het ’n ope brief onderteken waarin die seremonie beskryf is as "’n verleentheid vir beide die Academy en die hele rolprentbedryf".


Somatisasiesteuring (ook bekend as Briquet-sindroom) is ’n geestesteuring wat tot uiting kom in herhaalde en veelvoudige klagtes oor somatiese (liggaamlike) simptome. Klagtes sluit dikwels pyn, maagdermongemak, seksuele probleme, pseudoneurologiese probleme soos geheueverlies of asemhalingsprobleme in. Die steuring kan ook voorkom tydens, of verbind word met, ’n mediese toestand. Pasiënte met somatisasiesteuring toon ook hoë vlakke van kommer en angstigheid en oormatige klagtes van liggaamsimptome. Mense met die steuring raadpleeg gewoonlik verskeie dokters in hul soeke na doeltreffende behandeling. Die DSM-IV se diagnostiese kriteria is: ’n Geskiedenis van liggaamsklagtes oor verskeie jare wat voor die ouderdom van 30 begin. Sulke simptome kan nie heeltemal verklaar word aan die hand van ’n algemene mediese toestand of middel nie, of as daar ’n mediese toestand is, is die liggaamlike simptome erger as wat verwag kan word. Klagtes word nie voorgegee nie. Die simptome kom nie noodwendig gelyktydig voor nie, maar kan in die loop van die steuring tot uiting kom. ’n Deeglike mediese ondersoek is belangrik voordat somatisasiesteuring gediagnoseer kan word.


Maatskaplike werk is ’n professionele en akademiese dissipline waarvan die doel is om die lewensgehalte en subjektiewe welsyn van individue, groepe en gemeenskappe te bevorder deur middel van navorsing, beleidvorming, gemeenskapsorganisering en krisisingryping. Dit vind hoofsaaklik plaas onder mense wat geraak word deur sosiale ongeregtighede soos armoede, fisieke en geestestoestande en sosiale onreg, insluitende die skending van hul burger- en menseregte. Hierdie artikel is ’n saadjie. Voel vry om Wikipedia te help deur dit uit te brei.


Buri, Boeri, Búri of Bure was die eerste god in die Noorse mitologie. Hy is die vader van Borr. Buri en Bor(r) is in wese dieselfde woord, met dieselfde betekenis, naamlik: Voorsiener. Hierdie woorde is eweneens verwant aan ons woord geboorte. Buri word deur Audumbla uit die Ys gelek. Hy is die tweede Oerreus (Ymir was eerste), maar word Buri beskou as die stamvader van alle Germaanse Gode en Godinne. In hierdie sin word hy as Oergod beskou en dus op dieselfde lyn gestel as die Grieks/Romeinse Uranos. Nie alleen was Bor(r) die seun van Buri nie, maar moontlik was Bestla ‘n dogter van Buri. Wodan, Wili en Wé was die kinders van Bor(r) en Bestla. Hierdie artikel is ’n saadjie. Voel vry om Wikipedia te help deur dit uit te brei.


Die Paar van Weerdinge is twee naakte veenlyke wat op 29 Junie 1904 deur die veenarbeider Hilbrand Gringhuis by Weerdinge in Drenthe, Nederland ontdek is. Hulle is nou in die Drents-museum in Assen. Nadat hulle gevind is, is die lyke na ’n lykhuis in Nieuw-Weerdinge geneem, opgerol en ’n kis gestop. Aanvanklik is gemeen dit is ’n man en vrou en is hulle die "Egpaar van Weerdinge" genoem, of grappenderwys in die volksmond "Mnr. en Mev. Veenstra". ’n Onlangse DNA-ondersoek het getoon dit is twee mans met aparte moeders en hul naam is verander na die Paar van Weerdinge. Die twee lyke dateer uit die Ystertydperk. Die een is moontlik met ’n mes in die bors gesteek; sy ingewande het uit die wond gepeul. Die oorsaak van die ander se dood is onbekend. "Website Drents Museum". Geargiveer vanaf die oorspronklike op 21 Februarie 2008. Besoek op 16 Februarie 2014. Gerding, M & Hillinga, H. (2007). Het Drenthe Boek. Zwolle: Waanders Uitgevers. Hierdie artikel is vertaal uit die Nederlandse Wikipedia


Akasia is 'n groep woonbuurte aan die noordekant van Pretoria in Suid-Afrika. Dit is in die noorde van die Gauteng-provinsie geleë en is sedert 2000 onder beheer van die Stad Tshwane Metropolitaanse Munisipaliteit. Akasia het ongeveer 59 455 inwoners in 2011 gehad en sluit buurte soos Orchards, Karenpark, Amandasig, Theresapark, Ninapark, Clarina, Hesteapark, Florauna en Chantelle in. Lys van dorpe in Suid-Afrika "Hoofplek Akasia". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Orchards is 'n voorstad in Suid-Afrika, in die noordwestelike hoek van die hoofplek Akasia. Dit is noordwes van Pretoria se middestad in die Gauteng-provinsie geleë en is onder beheer van die Tshwane-metroraad. Orchards het ongeveer 7 778 inwoners. Lys van dorpe in Suid-Afrika Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Vir die wettige pous met dieselfde naam sien Pous Clemens VII. Clemens VII gebore Robert van Genève was die eerste teenpous van die Westerse Skisma van 1378 tot 1394. Robert van Genève was die seun van graaf Amadeus III van Genève en sy vrou Mathilde van Auvergne. Hy het in 1392 sy kinderlose broer Peter opgevolg as graaf van Genève. In 1361 word Robert biskop van Terwaan, in 1368 aartsbiskop van Kameryk (in Frans: Cambrai) en op 30 Mei 1371 kardinaal. Onder Pous Gregorius XI word hy berug deur die bloedbad van Cesena in 1377 terwyl hy legaat in Italië was. In die konklaaf van 8 April 1378 word Pous Urbanus VI in Robert se teenwoordigheid verkies tot pous. Vyf maande later op 20 September 1378 verklaar die nie-Italiaanse kardinale die verkiesing ongeldig en kies Robert as Teenpous Clemens VII. Frankryk, Skotland, Kastilië, Aragon. Navarra, Portugal, Savoje, party Duitse state, Denemarke en Noorweë erken hom as die ware pous. Na 'n mislukte aanval op Rome vestig Clemens hom in Avignon waar hy gesteun is deur Karel V van Frankryk. Nog Clemens nog Urbanus doen juis moeite om die skisma te beëindig.


Die NG gemeente Koster is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1919. Die kerkgebou is geleë by De Wetstraat 54, Koster. In 2013 was die leraar dr. Z.B. Loots. Daar was in daardie jaar 140 doop- en 505 belydende lidmate. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Gereformeerde kerk Koster Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Meiringspark is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1966. Die kerkgebou is geleë by Oom Jacobstraat 41, Klerksdorp. In 2013 was die leraar ds. T. De Bruin. Daar was in daardie jaar 67 doop- en 404 belydende lidmate. In 2016 het Meiringspark en Elandia gekombineer en ds. Jan van Heerden saam beroep. Gideon Stephanus Boshoff, 1971 - 1975 Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Olyfdal (voorheen bekend as Meyerton-Suid) is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die gemeente is gestig in 1952. Die kerkgebou is geleë in Verwoerdweg, Kookrus, Meyerton. In 2013 was die leraarsamp vakant. Daar was in daardie jaar 17 doop- en 172 belydende lidmate. Omstreeks 2015 is De Deur by Olyfdal ingelyf. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Flag Boshielodam (voorheen die Arabiedam) is 'n dam in die Olifantsrivier, naby Marble Hall, Limpopo in Suid-Afrika. Dit is in 1987 gebou, hoofsaaklik vir die besproeiing van gewasse. Die dam is 1 225 meter lank en kan 185 100 000 m³ water opgaar. Die damwal is 36 meter hoog. Lys van grootste damme in Suid-Afrika Oorsaak van dam-visvrekte dalk te veel reën, Beeld, 22 Januarie 2008 Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Austin Roberts (3 Januarie 1883 – 5 Mei 1948) was 'n Suid-Afrikaanse dierkundige en ornitoloog. Hy is veral bekend vir sy Birds of South Africa, wat die eerste keer in 1940 gepubliseer is. Hy het ook die dierkunde van die streek bestudeer. Sy werk The mammals of South Africa is postuum in 1951 gepubliseer. Die 7de uitgawe van Roberts' Birds of Southern Africa, wat in 2005 verskyn het, is die standaard verwysingswerk oor die voëls van dié streek. Austin, die seun van 'n predikant, is in Pretoria gebore en het in Potchefstroom grootgeword. Hy het baie van sy vroeë kennis van dierkunde van Thomas Ayres (1828–1913), een van Suid-Afrika se eerste amateur-ornitoloë, gekry. Roberts was in diens van die Transvaalse Museum tussen 1910 en 1946, vanwaar hy die voëls en soogdiere van Suid-Afrika bestudeer het. Om navorsing te bevorder, het hy 'n versameling van ongeveer 30000 voël- en 13000 soogdier-monsters by die museum gevestig. Hy is die outeur van verskeie manuskripte en artikels in wetenskaplike publikasies. In 1935 het die Universiteit van Pretoria 'n ere-doktorsgraad aan hom toegeken.


Die NG gemeente Potchefstroom-Miederpark is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1982. Die kerkgebou is geleë op die hoek van Aarbei- en Tambotiestraat, Miederpark, Potchefstroom. In 2013 was die leraars di. W.C. Louw en O.J. Cilliers terwyl ds. D. Cilliers 'n deeltydse leraar vir senior burgers was. Daar was in daardie jaar 176 doop- en 776 belydende lidmate. Einde 2014 was dit onderskeidelik 182 en 778. Dr. Pierre van der Merwe, 2003 – 2007 Willem Casper Louw, 1988 – hede Octavius Jacobus Cilliers, 2005 – hede Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Roodepoort is 'n gemeente van die Nederduitse Gereformeerde Kerk in die Sinode van Wes-Transvaal. Die kerkgebou is geleë op die hoek van Rubidgelaand en Orangeweg, Roodepoort-Wes. In 2013 was die gemeente vakant. Daar was in daardie jaar 48 doop- en 280 belydende lidmate. Die laaste erediens in die kerkgebou is op 26 Augustus 2018 gehou nadat die gebou reeds in Januarie verkoop en die kansel toe afgetakel is. Die gemeente is op 17 Mei 1905 van Krugersdorp afgestig. Ds. Gustav Radloff (leraar van Krugersdorp) was die eerste konsulent. Ds. C.A. van der Merwe was in die tyd hulpprediker van genoemde gemeente en is op 26 Junie 1905 na die afgestigte gemeente beroep. Op 2 September van dieselfde jaar is hy bevestig en dien tot 1909. 'n Kerkmeester is aangestel, maar wat sy pligte sou wees, word nie vermeld nie. Eers is 'n pastorie vir die bedrag van £843 gebou, en om die geld te vind moes die kerkraad sy bankrekening met £600 oortrek. Die salaris van die predikant is vasgestel teen £300 per jaar.


Die NG gemeente Skoonspruit is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die gemeente is gestig in 1946. Die kerkgebou is geleë in Mullerstraat, Freemanville, Klerksdorp. In 2013 was die leraar ds. E.J. le Grange. Daar was in daardie jaar 30 doop- en 260 belydende lidmate. Ernst Hendrik Latsky, 1947 - 1951 Jan Mattheüs Christiaan van den Berg, 1951 – ? Jacobus Petrus Johannes Smit, 1967 – 1982 Hendrik Bernardus Venter, 1983 - 1993 Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Die gemeente se kerkgebou op Google Maps. Hierdie artikel is ’n saadjie. Voel vry om Wikipedia te help deur dit uit te brei.


Die voorhuid in menslike anatomie is ’n dubbellaag-vou van gladde spierweefsel, are, senuwees, vel en slymvlies wat die eikel van die penis bedek. Dit is redelik beweegbaar en rekbaar, en dien as ’n natuurlike smeermiddel. Die voorhuid kan gewoonlik teruggetrek word oor die eikel. Die mate van bedekking van die eikel in ’n slap of erekte toestand hang van die lengte van die voorhuid af. Die voorhuid is met geboorte aan die eikel vas en kan gewoonlik nie by kinders teruggetrek word nie. Volgens die Wêreldgesondheidsorganisasie is die doel van die voorhuid onseker – dit kan onder meer wees om die eikel klam te hou, die ontwikkelende penis te beskerm of seksuele plesier te verhoog vanweë die teenwoordigheid van senuweereseptors. Die voorhuid kan deur verskeie siektetoestande geraak word. Die meeste gevalle is skaars en kan maklik behandel word. In sommige gevalle, veral as die toestand chronies is, kan behandeling besnydenis insluit, ’n prosedure waarydens die voorhuid gedeeltelik of heeltemal verwyder word. Ook niemenslike primate het ’n voorhuid. Dit sluit die sjimpansee in. Agt weke ná bevrugting begin die voorhuid oor die kop van die penis, of eikel, groei.


Die Hudsonrivier (Engels: Hudson River, [ˈhʌdsn̩ˌɹɪvɚ]) is 'n 507 km-lange rivier wat van noord na suid vloei, hoofsaaklik deur die ooste van die staat New York in die Verenigde State. Die rivier het sy oorsprong by Hendersonmeer in Newcomb, New York, in die Adirondack Park, dit vloei suidwaarts verby die hoofstad Albany, en uiteindelik vorm dit die grens tussen New York Stad en die Amerikaanse deelstaat New Jersey by sy monding, voor dit uitmond in die Opper-New Yorkbaai. Die amptelike hidrologiese bron van die Hudsonrivier is "Tear of the Clouds"-meer in die Adirondack-gebergte. Die laer helfte van die rivier is 'n getymonding op die Hudson Fjord, wat tydens die mees onlangse tydperk van Noord-Amerikaanse vergletsering gevorm het, volgens skatting ongeveer 26 000 tot 13 300 jaar gelede. Getyvloei beïnvloed die Hudson se vloei van so ver noord as Troy, New York. Wikimedia Commons het meer media in die kategorie Hudsonrivier. (en) Hudson River freshwater discharge at New York, NY. Ny.water.usgs.gov (2010-10-15). Besoek op 2013-08-09. (en) "Natural History of the Hudson River".


Die Rheingau (letterlik "Ryndistrik") is 'n kulturele landskap in die Duitse deelstaat Hesse, geleë aan die regteroewer van die Ryn. Dit strek tussen die nedersettings Walluf en Lorchhausen langs die rivier en, as golwende heuwelland, tot die hoofkam van die Taunus-bergreeks. Die Rheingau maak deel uit van die uitgestrekte Ryn-Mainvlakte en vorm die kerngebied van die gelyknamige wynboustreek. In administratiewe opsig maak dit deel uit van die distrik Rheingau-Taunus-Kreis. Die Ryn, wat hoofsaaklik in noordelike rigting vloei, maak hier oor 'n afstand van 30 km 'n westelike draai tot by die bekende Binger Loch-rif. Die Rheingau se landskapsvorme word gevolglik deur suidelike hellings oorheers. Met 3 000 hektaar wingerde is die Rheingau een van die belangrikste wynboustreke in Duitsland wat veral met Riesling-witwyne verbind word. Wynbou het beslissende invloed op die kultuur en leefstyl van die Rheingau uitgeoefen. Wynfeeste, kastele, kloosters, wandelpaaie en die Rynlandskap maak van die Rheingau 'n eersterangse toeristelokpunt. www.rheingau.de: Willkommen im Rheingau. Besoek op 23 Februarie 2014


Riesling is 'n wit druiwesoort wat as een van die beste en belangrikste witwynkultivars beskou word. Dit aard en presteer die beste in koel-gematigde wynboustreke soos dié van Duitsland en ander lande, insluitende Suid-Afrika. Riesling is 'n laat kultivar wat stadig ryp word en in die laaste herfsson geoes word om 'n vrugtige droë witwyn met 'n vars suur op te lewer. Duitse Riesling-wyne geniet hoë aansien op internasionale markte sodat in baie van Duitsland se voorste wynboustreke uitsluitlik Riesling-kultivars verbou word. In noordelike wynstreke soos die Moeselvallei en die Middelrynvallei is Riesling-wingerde byna uitsluitlik teen steil berghellings geleë. Riesling-wingerde beslaan in Duitsland sowat 23 000 hektaar. "Deutsches Weininstitut - Deutsche Weine: Riesling". Geargiveer vanaf die oorspronklike op 8 Maart 2014. Besoek op 23 Februarie 2014. Hierdie artikel is ’n saadjie. Voel vry om Wikipedia te help deur dit uit te brei.


Die Israeliese Lugmag (IAF; זְרוֹעַ הַאֲוִויר וְהַחָלָל, Zroa HaAvir VeHahalal, "Air and Space Arm", algemeen bekend as חֵיל הַאֲוִויר, Kheil HaAvir) bedryf as die lugoorlogvoeringstak van die Israeliese Verdedigingsmagte. Dit is op 28 Mei 1948 gestig, kort ná die Israeliese onafhanklikheidsverklaring. Sedert Augustus 2017 dien generaal Amikam Norkin as die lugmagbevelvoerder. Die Israeliese Lugmag het ontstaan tydens die stigting van die staat Israel in 1948. Die lugmag het klein begin met vroeëre burgerlugvaartvliegtuie wat omgebou is vir militêre gebruik. Die eerste vegvliegtuie wat die Israeliese Lugmag verkry het was Avia S-199's van Tsjeggo-Slowaakse maak. Ander vliegtuie uit die vroeë jare was die Tweede Wêreldoorlogse Messerschmitt Bf 109's en Supermarine Spitfires. Op tegnologiese vlak het die land toe nog ver agter sy teenstanders gestaan. Op 7 Junie 1981 het die Israeliese Lugmag met Operasie Opera 'n suksesvolle lugaanval op die Irakse kerninstallasie Osirak geloods. 'n Jaar later volg die inval van Libanon toe die lugmag die geleentheid het om sy tegnologiese oorheersing te toon.


Selfspot (ook selfironie genoem) is die vermoë om die spot met jouself te dryf. Hierdeur sal 'n persoon afbrekend na homself verwys, homself ondergeskik stel, verkleineer of neerhalend van homself praat. Dit word meestal gebruik as 'n vorm van humor of om 'n spanningsvolle situasie te ontlont. Daar word soms na selfspot as die beste vorm van selfkennis verwys. Dit is egter dikwels 'n verdedigingsmeganisme, bedoel om die wind uit die seile van kritici te neem. Diegene wat hulself ontbloot, maak dit moeiliker vir ander om 'n hardvogtig houding teenoor hulle in te neem. As die ander persoon welwillend is, kan selfspot 'n effektiewe instrument wees om moontlike kritiek te ontwapen, en die gesprek tot rustigheid te lei. In sekere kulture is selfspot meer aanvaarbaar as in ander. Daarteenoor is dit baie keer onaanvaarbaar jou eie beul te blaas. "Niemand is volmaak nie, en ek is die perfekte voorbeeld daarvan." Hill, Matthew. "The Funny Thing About Work" (in Engels). Society for Intercultural Training and Research. Geargiveer vanaf die oorspronklike op 12 Augustus 2019. Besoek op 4 Mei 2011.


Dagen H (H-dag), deesdae "Högertrafikomläggningen" ("Die regterverkeersomskakeling") genoem, was die dag 3 September 1967, waarop al die motorverkeer op Swede se paaie oorgeskakel het om aan die regterkant van die pad te ry. Die "H" staan vir "Högertrafik", die Sweedse woord vir "regterkantse verkeer". Al Swede se nabye bure het reeds aan die regterkant gery (insluitend Noorweë en Finland, waaraan Swede grens). Die meeste Swede het ook linkerstuurweergawes (LHD) van hul voertuie bestuur. Dit het tot baie kop-aan-kop botsings gelei, wanneer verbygesteek is op die smal tweelaanpaaie, wat algemeen in Swede voorkom as gevolg van sy lae bevolkingsdigtheid en lae verkeersvlakke. Nietemin was die voorgestelde verandering baie ongewild, en is daar herhaaldelik daaroor gestem in die vorige veertig jaar. In 'n 1955-referendum het 83 persent van die publiek daarvoor gestem om bestuur aan die linkerkant te behou. In 1963 het die Riksdag (parlement) egter die verandering goedgekeur, en het die Statens Högertrafikkommission ("staats-regterhand-verkeerskommissie") tot stand gekom om daaroor toesig te hou.


Daniel "Danny" Teeson is 'n Engelse akteur, sanger, danser en komediant. Hy is veral bekend vir sy rol as "Mr. Six" in die "Six Flags"-advertensies. Teeson is op 27 Mei 1975 in die Verenigde Koninkryk gebore. Six Flags as Mr. Six Dance Your Ass Off (2009) Get Him to the Greek (2010) This Is 40 (2012). "argiefkopie". Geargiveer vanaf die oorspronklike op 3 September 2014. Besoek op 17 September 2014. Danny Teeson in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Viking 2 was 'n ruimtesending om die planeet Mars te verken. Die sending was deel van die Amerikaanse Viking-program. Net soos die Viking 1, bestaan die ruimtetuig uit 'n wenteltuig en 'n landingstuig. Die Viking 2 is op 9 September 1975 met behulp van 'n Titan IIIE-vuurpyl gelanseer. Op 7 Augustus 1976 bereik dit die planeet Mars. Op 3 September 1976 stryk die tuig se landingstuig op die planeet neer. Die gebied waar die Viking 2 geland het staan as die Utopia Planitia (22:58 UTC, MSD 36500 00:34 AMT, 3 Mesha 195 Darische) bekend. Die Viking 2 se wenteltuig vlieg tot 22 kilometer van die maan Deimos en neem skerp foto's van die kleinste van die twee mane van Mars. Hierdie artikel is ’n saadjie. Voel vry om Wikipedia te help deur dit uit te brei.


Apollo 17 was die laaste bemande sending in die Apollo-program van die Verenigde State, die sesde sending wat op die maan geland het en die tiende suksesvolle sending. Lansering het om 00:33 Oostelike Standaardtyd (EST) op 7 Desember 1972 geskied, die drie bemanningslede het bestaan uit bevelvoerder Eugene Cernan, beheereenheid-vlieënier Ronald Evans en maanmodule-vlieënier Harrison Schmitt. Dit was die laaste gebruik van Apollo-hardeware vir sy oorspronklike sending; na Apollo 17 is ekstra Apollo-onderdele in die Skylab en Apollo-Sojoes-toetsprojek gebruik. Dit was die derde "J-sending" gewees – wat 'n drie-dae-maanverblyf en uitgebreide wetenskaplike vermoë moontlik gemaak het. Dit was ook die derde en laaste sending waartydens die maankarretjie gebruik is. Terwyl Evans om die maan gewentel het in die beheer/diensmodule (CSM), het Cernan en Schmitt net meer as drie dae op die maanoppervlak vertoef in die Taurus-Littrowvallei. Hulle het drie sessies buite die landingstuig spandeer ("moonwalks"), waartydens hulle maanmonsters versamel en wetenskaplike instrumente ontplooi het. Cernan, Evans, en Schmitt het veilig na die aarde teruggekeer op 19 Desember, na 'n sending van ongeveer 12 dae.


Die Hyksos (Egipties: heqa chasesjet, "heersers van die buiteland") was ’n volk of ’n kombinasie van volke uit Wes-Asië wat die oostelike Nyldelta oorgeneem en so ’n einde gebring het aan die 13de Dinastie van Antieke Egipte. Dit was ook die begin van die Tweede Oorgangstydperk. Kanaänitiese bevolkings het aan die einde van die 12de Dinastie, omstreeks 1800 v.C., vir die eerste keer in Egipte hul verskyning gemaak en ’n onafhanklike ryk gevestig. Die Kanaänitiese heersers van die delta het hergroepeer in die 14de Dinastie en het saam met die 13de Dinastie bestaan wat in Itjtawy gebaseer was. Die mag van die 13de en 14de Dinastie het stelselmatig afgeneem, waarskynlik weens droogte en hongersnood, en omstreeks 1650 v.C. is albei deur die Hyksos verower. Dié het hul eie dinastie, die 15de Dinastie, gestig. Die verval van die 13de Dinastie het ’n magsvakuum in die suide geskep wat gelei het tot die 16de Dinastie wat in Thebe gebaseer was en moontlik ook ’n plaaslike dinastie in Abydos. Albei is eindelik deur die Hyksos verower – net vir ’n kort rukkie in Thebe.


Die Steenkampsberge is 'n bergreeks in die Dullstroom – Belfast distrik van Mpumalanga wat 'n plato vorm. Die plato bestaan van 1 700 tot 2 274 meter hoogte uit grasveld, wat onderbreek word deur prominente rotse. Die hoogste bergpiek (2 331 meter) is Die Berg, wat die hoogste punt in Mpumalanga is. Die berge vorm die oorsprong van die Krokodilrivier. Die plato bestaan vir groot dele uit ongerepte natuur. Daar kom meer as 150 voëlsoorte voor, waarvan 'n redelike aantal endemies tot hierdie areas is. Behalwe voëls, huisves die plato ook 'n groot verskeidenheid soogdiere en plante. Die grasveldboomvaring kom voor langs stroompies, terwyl grasbedekte berghellings en geërodeerde klowe gedomineer word deur ouhout. Die vleilande van die area huisves al drie bedreigde Suid-Afrikaanse kraanvoëlsoorte, naamlik die bloukraanvoël, mahem en lelkraanvoël. Die Lakenvlei (8 km noordoos van Belfast) en Verloren Valei (9 km noord van Dullstroom) is van groot belang vir die oorlewing van hierdie soorte. Verskillende boksoorte kom voor in die area. Dit sluit in die oorbietjie, gewone duiker, rooiribbok, vaalribbok en steenbok.


Kimon (in Grieks, Κίμων — Kimōn) (510, Athene – 450 v.C., Kition, Siprus), was 'n Atheense staatsman en strategos van die middel-5de eeu v.C., die seun van Miltiades. Hy het geseëvier in die Slag van Marathon en het 'n sleutelrol gespeel in die vestiging van die magtige Atheense maritieme ryk na die mislukking van die Persiese inval van Griekeland deur koning Ahasveros in 480-479 v.C. Kimon het 'n gevierde militêre held geword en is tot die rang van admiraal bevorder nadat hy in die Slag van Salamis geveg het. Een van Kimon se grootste kordaatstukke was sy vernietiging in 466 v.C. van 'n Persiese vloot en weermag by die Slag van die Eurymedonrivier. In 462 v.C. het hy 'n onsuksesvolle ekspedisie gelei om die Spartane by te staan tydens die heloteopstande. Gevolglik is hy ontslaan en geostrakeer van Athene in 461 v.C.; nietemin is hy uit sy verbanning teruggeroep voor die einde van sy dekadelange ostrakisme om in 451 v.C. 'n 5-jarige vredesverdrag tussen Sparta en Athene te beding.


Die helote (εἵλωτες, heílotes) was 'n onderhorige bevolkingsgroep wat die meerderheid in Lakonia en Messenia (gebiede onder Spartaanse regering) uitgemaak het. Selfs in die oudheid was daar nie eenstemmigheid oor hul presiese status nie: volgens Kritias was hulle "slawe deur en deur", maar Julius Pollux was van mening dat hulle 'n status "tussen vrymanne en slawe" beklee het. Hulle was aan die land gebonde, en het in die landbou gewerk as 'n meerderheid, waardeur hulle die Spartaanse burgers ekonomies ondersteun het. Hulle is ritueel mishandel, verneder en selfs afgemaai: elke herfs kon hulle deur 'n lid van die Krypteia om die lewe gebring word sonder vrees vir nagevolge. Apud Libanios, Orationes 25, 63 = Fragment 37 DK; kyk ook Plutarchus, Lewe van Lykurgos 28, 11. Pollux 3, 83. Die uitdrukking het waarskynlik ontstaan by Aristophanes van Bisantium; Cartledge, p.139. Plutarchus, Lewe van Lykurgos, 28, 3–7. Herakleides Lembos Fr. Hist. Gr. 2, 210. Athenaeos, 657 D.


Magic! (ook bekend as MAGIC!) is 'n Kanadese reggae fusion-groep wat in 2012 gestig is. Die groep bestaan uit Nasri Atweh (voorsang, kitaar), Mark Pellizzer (kitaar, agtergrondsang), Ben Spivak (baskitaar, agtergrondsang) en Alex Tanas (tromme, agtergrondsang). Hulle het wêreldwyde bekendheid verwerf met die vrystelling van hul nommer een-enkelsnit "Rude". 2014 - "Donot Kill the Magic" 2016 - "Primary Colours" 2018 - "Expectations" Amptelike webwerf "TheMusicUniverse.com - besoek 8 September 2014". Geargiveer vanaf die oorspronklike op 9 Desember 2014. Besoek op 8 September 2014.


Die Main-Taunus-Kreis is 'n administratiewe distrik in die Duitse deelstaat Hesse. Die grootste nedersetting en administratiewe setel is Hofheim am Taunus. Die distrik, wat in die sentrum van die metropolitaanse gebied Rhein-Main en net wes van Frankfurt am Main en oos van die deelstaathoofstad Wiesbaden geleë is, is ten opsigte van sy oppervlak die kleinste in Duitsland, maar tegelykertyd die mees digbevolkte. In sy huidige vorm bestaan die distrik sedert 1928. Die geskiedenis van die gebied strek egter terug tot die antieke tydperk toe die Romeinse leër 'n fort in Hofheim opgerig het. Ander aregeologiese vondse dateer selfs van ouer periodes. Die Main-Taunus-Kreis staan bekend vir die baie hoë prysvlak van sy huureiendomme en 'n per-capita-koopkrag wat onder die vyf hoogstes in Duitsland gereken word. In 2014 was die koopkragindeks 138 persent van die gemiddelde vir Duitsland, of €29 178 per inwoner. Die distrik het sy ekonomiese welvaart aan die nabyheid van Frankfurt am Main en die Frankfurtse Rhein-Main-lughawe te danke. Ook belangrike federale snelweë loop deur die gebied.


Die Kryt-Paleogeen-uitwissing (K-Pg-uitwissing) was een van die "Groot Vyf" uitwissingsvoorvalle in die Aarde se geskiedenis toe driekwart van die Aarde se plante en diere, insluitende alle nievlieënde dinosourusse, 66 miljoen jaar gelede binne ’n geologies kort periode uitgesterf het. Die uitwissing dui die grens aan tussen die geologiese periodes Kryt (die laaste periode van die Mesosoïese Era) en Paleogeen (die eerste periode van die Kainosoïese Era). Seelewe-uitwissing tydens die Fanerosoïkum % Miljoene jare gelede K–Pg Tr–J P–Tr Laat-D O–S In die geologiese rekord word die uitwissing aangedui deur ’n dun rotslaag, die Kryt-Paleogeen-grens, wat regdeur die wêreld in see- en aardrotse gevind word. Dit bevat hoë vlakke van die metaal iridium, wat seldsaam in die aardkors is, maar volop in asteroïdes voorkom. Daar word algemeen geglo die K-Pg-uitwissing is veroorsaak deur ’n groot komeet of asteroïde wat die Aarde getref het en ’n katastrofale uitwerking op die omgewing gehad het, insluitende ’n lang impakwinter (weens stof en as wat die Son se strale afkeer), wat dit vir plante onmoontlik gemaak het om fotosintese uit te voer.


'n Ysberg is 'n groot stuk varswater ys wat van 'n gletser of yskap afgebreek het en in die see ronddryf. Die Engelse term iceberg is 'n leenvertaling van die Nederlandse ijsberg. Die digtheid van 'n ysberg is minder as die van seewater, wat beteken dat ysberge in die oseaan dryf. Die digtheidsverskil is egter nie baie groot nie (ongeveer 920 teenoor 1025 kg/m³) en dus dryf slegs omtrent een tiende van die ysberg bo die water. Ysberge kom meestal naby die pole voor. Die feit dat slegs 'n gedeelte van die ysberg bo die water gesien kan word, hou potensieel 'n groot gevaar vir skeepvaart in. Seker die bekendste ysbergramp was toe die lynskip, die Titanic, op 14 April 1912 teen 'n ysberg gebots het. Die skip was spesiaal ontwerp om so 'n ramp te oorleef, en is as 'n triomf  van die menslike  vernuf oor die natuur beskou. Maar die Titanic het op sy nooiensvaart na die V.S.A. teen 'n ysberg gebots, en gesink. Altesame 1 519 mense - die meerderheid van sy passasiers en bemanning - het saam met die skip vergaan.


Ibuprofeen (INN) (Isobutielpropanoë-fenoliese suur) is 'n nie-steroïde anti-inflammatoriese middel (NSAIM) wat gebruik word vir die verligting van pyn en koors, en die vermindering van inflammasie. Ibuprofeen verminder die plaatjiekleefbaarheid in bloed, maar is relatief flou en hou van korte duur in vergelyking met aspirien of voorskrif teenstollingsmiddels. Dit het ook 'n vasodilatoriese effek. Ibuprofeen is 'n kernmedisyne in die Wêreldgesondheidsorganisasie se modellys van noodsaaklike medisyne wat nodig geag word om die minimum mediese behoeftes van 'n basiese gesondheidsorgstelsel te ondersteun. Ibuprofen is afgelei van propanoësuur deur navorsing by die "Boots Company" gedurende die 1960's en gepatenteer in 1961. Oorspronklik bemark as Brufen ®, is ibuprofeen beskikbaar onder 'n verskeidenheid van gewilde handelsmerke, insluitend Nurofen ®, Advil ®, Mybulen ®, Myprodol ® (kombinasieproduk), Ibupain ®, Ibufen ® en vele ander. Generiese formulerings hiervan is ook beskikbaar in die handel. Hierdie artikel is ’n saadjie. Voel vry om Wikipedia te help deur dit uit te brei.


Gal verwys na 'n groen tot geelbruin vloeistof wat deur die lewer afgeskei word. Gal is gedeeltelik 'n afvalproduk, maar speel ook 'n belangrike rol omdat hy soute bevat wat die vetglobules afbreek tot vetdruppeltjies wat dan in die dunderm verteer kan word. Die antieke Grieke het gal, bloed, woede en slym as die vier humore van die liggaam beskou. Daar is destyds, en tot met die ontwikkeling van moderne geneeskunde, gedink dat gal 'n byproduk van die verteringsproses was en dat hy tot melancholie (teneergedruktheid, neerslagtigheid) aanleiding sou gee. Die terme swartgallig en bittergallig is oorblyfsels van hierdie siening. Dr. Jan van Elfen (1993), Dokter in die Huis, Tafelberg Uitgewers, ISBN 0-624-03234-5, bl. 190 Hierdie artikel is ’n saadjie. Voel vry om Wikipedia te help deur dit uit te brei.


Die naam Mitochondriale Eva verwys in genetika na die matriliniêre laaste gemeenskaplike voorsaat van alle moderne mense wat vandag leef. Sy het sowat 160 000 jaar gelede geleef en was die mees onlangse vrou van wie alle mense vandag deur hul moeder afstam, en deur die moeder van hulle moeder ensovoorts, totdat alle linies na een vrou lei. Omdat mitochondriale DNS (mtDNA) gewoonlik van ’n ma aan haar kinders en weer van haar dogters aan haar kleinkinders oorgedra word, stem alle lewende mense se mtDNA ooreen met dié van die Mitochondriale Eva, en verskil dit net vanweë die mutasies wat oor generasies plaasgevind het sedert die konsepsie van dié "eerste" vrou. Die Mitochondriale Eva is genoem na mitochondria, waarin mitochondriale DNS voorkom, en die Bybelse Eva. Anders as haar Bybelse naamgenoot was sy egter nie die enigste lewende vrou van haar tyd nie. Haar vroulike tydgenote, behalwe haar ma, kon egter nie ’n direkte, ononderbroke vroulike lyn skep na enige lewende vrou van vandag nie. Mitochondriale Eva het heel moontlik in Oos-Afrika gewoon, toe die anatomies moderne mens, Homo sapiens sapiens, ontwikkel het in ’n aparte spesie.


Tetanurae, of "stywesterte", is ’n klade dinosourusse wat die meeste teropodes, ook voëls, insluit. Hulle het in die Vroeë of Middel-Jura hul verskyning gemaak. Die naam is in 1986 deur Jacques Gauthier aan ’n groot groep teropodes gegee. Tetanurae word gedefinieer as alle teropodes wat nader verwant aan moderne voëls is as aan Ceratosaurus. Hierdie artikel is ’n saadjie. Voel vry om Wikipedia te help deur dit uit te brei.


Die Wildelukwart (Oxyanthus speciosus) is 'n klein boom wat groei onder die kruin van die woud en kom voor vanaf Port St. Johns noordwaarts langs die kus tot in die Lebomboberge en ook langs die Limpoporivier en die oostelike hooglande van Zimbabwe. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Wikimedia Commons het meer media in die kategorie Wildelukwart. Wikispecies het meer inligting verwant aan Wildelukwart Hierdie artikel is ’n saadjie. Voel vry om Wikipedia te help deur dit uit te brei.


Omega (hoofletter Ω, kleinletter ω) is die 24ste en laaste letter van die Griekse alfabet. In die Griekse numeriese stelsel het dit 'n waarde van 800. Sy Griekse naam beteken letterlik groot O (O-mega), terwyl omikron klein O (O-mikron) beteken. Hierdie artikel is ’n saadjie. Voel vry om Wikipedia te help deur dit uit te brei.


Paardeneiland is 'n nywerheidsgebied in Bloubergstrand, noordoos van Kaapstad in die Wes-Kaap, Suid-Afrika, op land wat van die see herwin is. Die sameloop van die Liesbeek- en Swartrivier mond hier in Tafelbaai uit. Die oorsprong van die naam is nie duidelik nie. Dit dui moontlik op die vroeëre aanwesigheid van sebras, kwaggas of wilde perde. Daar word ook gespekuleer dat perde met laagwater in vergange dae op die eiland gejaag is om daar te gaan wei. Suid-Afrikaanse Pleknaamwoordeboek, P.J. Pienaar, Tafelberg-uitgewers, p 312 Die Burger van 13 April 1949 Hierdie artikel is ’n saadjie. Voel vry om Wikipedia te help deur dit uit te brei. Koördinate: 33°55′0.01″S 18°28′0.01″O / 33.9166694°S 18.4666694°O / -33.9166694; 18.4666694


'n Gevleuelde uitdrukking of gevleuelde woord is 'n term of segswyse wat in die algemene spraakgebruik van die tyd ingang gevind het. Dit is ontleen aan 'n min of meer bekende vonds van die skepper daarvan, wat dikwels self nie meer daarin genoem of daarmee verband hou nie. Die term is self ook 'n "gevleuelde uitdrukking", ontleen aan ἔπεα πτερόεντα (epea pteróenta) in die Ilias en die Odussee van Homeros. In die Nederlandse taalgebied is baie van die ouer gevleuelde uitdrukkings ontleen uit die Statebybel van die 17de eeu, wat 'n sterk invloed gehad het op beide die ontwikkeling, sowel as die behoud, van sekere uitdrukkings in die Nederlandse taal. In die Duitse taalgebied word die bundel Geflügelte Worte van Georg Büchmann as 'n toonaangewende versameling van dergelike uitdrukkings gesien. In die Afrikaanse TV-sepie 7de Laan, spreek Oom Oubaas gereeld 'n paar gevleuelde woorde tydens funksies. Hierdie artikel is ’n saadjie. Voel vry om Wikipedia te help deur dit uit te brei.


Stanislaf Ewgrafowitsj Petrof (Russies: Станислав Евграфович Петров; * 7 September 1939 in Wladiwostok, Sowjetunie; † 19 Mei 2017 in Frjazino, Rusland) was 'n afgetrede luitenant-kolonel van die Sowjet-krygsmagte wat op 26 September 1983 'n moontlike kernoorlog voorkom het. Die Sowjetunie se Oko-waarskuwingstelsel het dié dag aangedui dat die Verenigde State vyf interkontinentale missiele in die rigting van die Sowjetunie gevuur het. Petrof was ten tye van die voorval die wagkommandant in Moskou se Serpoechof-15-bunker. Hy het die voorval as 'n vals alarm aangemeld. As hy dit as 'n aanval aangemeld het, sou die USSR moontlik 'n volskaalse kernbomaanval teen die VSA en sy bondgenote geloods het. Die voorval het plaasgevind op 'n tydstip dat die Koue Oorlog 'n hoogtepunt bereik het ná die afskiet van Korean Air-vlug 007 drie weke vroeër. Petrof het gedink dis vreemd dat die VSA 'n kernoorlog met net vyf missiele sou begin en het teen sy bevele besluit om dit as 'n vals alarm te rapporteer. Latere ondersoek het getoon dat dit inderdaad 'n vals alarm was.


Aeolis Mons, of Berg Aeolis, is ’n berg op die planeet Mars. Dit vorm ’n piek binne die Gale-krater en is sowat 5,5 km hoog. Die verkenningstuig Curiosity het op 6 Augustus 2012 naby die voet van Aeolis Mons geland. Dit het in Junie 2013 ’n reis van 8 km na die voet van die berg begin. Dit sou ’n jaar neem en stilhouplekke insluit om die plaaslike terrein te verken. Op 11 September 2014 het Nasa aangekondig Curiosity het Aeolis Mons bereik. Dit sal daar meer probeer uitvind oor die planeet se geskiedenis. NASA Staff (10 Augustus 2012). "Curiosity's Quad – IMAGE" (in Engels). Nasa. Geargiveer vanaf die oorspronklike op 10 Desember 2019. Besoek op 11 Augustus 2012. Agle, DC; Webster, Guy; Brown, Dwayne (9 Augustus 2012). "NASA's Curiosity Beams Back a Color 360 of Gale Crate" (in Engels). Nasa. Geargiveer vanaf die oorspronklike op 2 Junie 2019. Besoek op 11 Augustus 2012. Staff (5 Junie 2013). "From 'Glenelg' to Mount Sharp".


Roelof Temmingh (1946 - 2012) was 'n Suid-Afrikaanse komponis en orrelis. Hy is as een van die leidende komponiste in Suid-Afrika beskou en sy musiek is wyd oor Suid-Afrika, Europa en Noord-Amerika opgevoer. Roelof Willem Temmingh is op 28 September 1946 in Amsterdam in Nederland gebore. Sy pa en beide sy twee broers het ook musiekloopbane gevolg. Hy het in 1958 (op 12-jarige ouderdom) met sy familie na Suid-Afrika geëmigreer. Tussen 1965 en 1970 ontvang hy die grade BMus, BA en MMus aan die Universiteit van Kaapstad. Daarna vertrek hy na Duitsland om komposisie daar te studeer. Hy word in 1973 as 'n lektor by die Universiteit Stellenbosch aangestel en behaal in 1976 sy PhD in musiekwetenskap van die Utrecht-universiteit in Nederland. Hy trek in 1972 aandag nadat hy die Samro-kompetisie vir jong komponiste wen. Hy het spoedig as een van die vooraanstaande komponiste van sy generasie bekend geraak en is drie keer met die Helgaard Steyn-prys gekroon (vir Drie sonnette in 1988, Wenn wir in höchsten Nöten sein in 2001 en Kantorium in 2006).


Vervorming of deformasie is die verandering in 'n vastestof se vorm as gevolg van meganiese spanning en temperatuursveranderinge. Die reguitlynige vervorming word deur die trekvervorming van die materiaal beskryf, en die sywaardse vervorming deur die skuifvervorming. Trekvervorming beskryf hoe 'n materiaal uitrek as dit aan 'n trekspanning blootgestel word. Dit gebeur wanneer daar 'n krag loodreg aan die dwarsdeursnee van die materiaal toegepas word. 'n Voorbeeld hiervan is die manier hoe 'n elastiese tou rek wanneer hy styfgespan word. Skuifvervorming beskryf hoe 'n materiaal vervorm as dit aan 'n skuifspanning onderwerp word. Dit gebeur as daar 'n krag parallel met die dwarsdeursnee toegepas word. Wanneer die spanning slegs in 'n tweedimensionele vlak plaasvind, word daar van vlakvervorming gepraat. In die algemene driedimensionele geval kan die plaaslike vervorming deur drie trekvervormings, en drie skuifvervormings beskryf word. Die vervormingstensor is 'n simmetriese matriks wat hierdie ses komponente bevat. Wanneer 'n materiaal vervorm word gaan hy deur verskillende vervormingsfases. Aanvanklik, terwyl die vervorming klein is, vind elastiese vervorming (verbygaande vormverandering) plaas en sal die materiaal weer na sy oorspronklike vorm toe terugkeer nadat die spanning verwyder is.


Carcharodontosauridae (van die Grieks vir "haaitand-akkedisse") was ’n groep vleisvretende teropode-dinosourusse. Dit sluit van die grootste landroofdiere in wat nog geleef het: Giganotosaurus, Mapusaurus, Carcharodontosaurus en Tyrannotitan was almal net so groot of groter as Tyrannosaurus. Saam met die Spinosauridae was die karcharodontosourides in die Vroeë en Middel-Kryt die grootste roofdiere van Gondwana, met spesies wat ook in Noord-Amerika en Asië voorgekom het. Hul ouderdomme wissel van die Barremium- (127-121 miljoen jaar gelede) tot die Turonium-tydsnede (93-89 miljoen jaar gelede). Ná die Turonium is hulle moontlik vervang deur die kleiner abelisourides in Gondwana en deur die tirannosourides in Noord-Amerika en Asië. Dit lyk of die vervanging van dié diere, asook spinosourides en ander soorte, wêreldwyd plaasgevind het. ’n Paar tande uit die laat Maastricht en ander stukke uit die Campanium-Maastricht-grens in Brasilië lyk egter of dit aan karcharodontosourides behoort, wat aandui dat hulle minstens tot aan die einde van die Kryt oorleef het. Brusatte, S., Benson, R., Chure, D., Xu, X., Sullivan, C., and Hone, D. (2009).


'n Skrynwerker is 'n persoon ('n tipe timmerman) wat houtvoorwerpe wat in huise gebruik word bou, monteer, installeer en herstel. Dit sluit voorwerpe soos deure, ingeboude kaste, kombuiskaste en vensterrame in; asook meubelstukke soos stoele, tafels, boekrakke en ander items van hout. Skrynwerk word op konstruksieterreine, in werkswinkels of by privaat wonings verrig. Tipiese gereedskap wat gebruik word is die saag, beitel, skaaf, hamer, spykers, boor en skroewedraaier. Skrynwerkers ontvang meestal nie formele opleiding nie, maar word in-diens opgelei. Hulle moet prakties wees en daarvan hou om met hulle hande te werk. Skrynwerkers werk dikwels op hoë plekke (soos 'n huis se dak) en moet oor goeie sig en 'n sin vir balans beskik. Hulle moet goed kan kommunikeer en 'n projek van begin tot einde kan deursien, van die aankope, vervaardiging, installering, tot die uiteindelike afronding van die produk. Wikimedia Commons het meer media in die kategorie Skrynwerker. Hierdie artikel is ’n saadjie. Voel vry om Wikipedia te help deur dit uit te brei.


Roland Garros-lughawe ((fr) : Aéroport de la Réunion Roland Garros) (IATA-kode: RUN, ICAO: FMEE), voorheen bekend as Gillot Lughawe, is geleë in Sainte-Marie op Réunion. Die lughawe is 7 kilometer oos van Saint-Denis. Dit is vernoem na die Franse vlieënier Roland Garros wat in Saint-Denis gebore is. Roland Garros-lughawe is die spilpunt van Air Austral en het 2 067 764 passasiers bedien in 2012. Roland Garros-lughawe Geargiveer 27 Februarie 2009 op Wayback Machine (en) Reunion-Roland Garros-lughawe Geargiveer 15 Januarie 2009 op Wayback Machine(fr) Roland Garros-lughawe Geargiveer 10 Januarie 2007 op Wayback Machine (Union des Aéroports Français) (fr) Lughawe-inligting vir FMEE (Oktober 2006) Goografie van Sainte-Marie Geargiveer 4 Junie 2009 op Wayback Machine. URL besoek op 7 Oktober 2009.


Koningsblou is 'n kleur, 'n helder skakering van blou. Volgens verskeie kleurskemas word koningsblou as volg voorgestel: Lys van kleure


Die NG gemeente Vergesig was 'n gemeente van die Nederduitse Gereformeerde Kerk op die Noord-Kaapse myndorpie Copperton. Vroeg in 1969 is koper op die plaas Vogelstruisbult ontdek. Teen Oktober en November daardie was daar reeds soveel lidmate hier dat die NG gemeente Prieska besluit om ’n ekstra wyk hier te stig. Teen 1972 was die sieletal van die kerk op Copperton sowat 500. Die skoolgebou was toe nie meer geskik vir dienste nie. ’n Derde leraar word beoog en in Oktober 1974 is die pastorie voltooi. In 1975 begin ds. Ben Smit sy werksaamhede te Copperton. Die gemeente Vergesig is op 9 Maart 1975 gestig. In 1985 was hier net 176 doop- en 285 belydende lidmate. Vergesig-gemeente ontbind op Sondag 22 November 1987 en skakel in by Prieska. Barend Hermanus Smit, 1975 - 1980 NG gemeente Vergesig, Johannesburg Inligting oor Prieska se gemeente en ingelyfde gemeente op die Noord-Kaaplandse Sinode se webtuiste Geargiveer 5 Oktober 2015 op Wayback Machine.


Die Gzhelium is ’n chronostratigrafiese etage sowel as ’n geologiese tydsnede in onderskeidelik die sisteem en periode Karboon (epog/serie Pennsylvanium). Dit verwys dus na ’n tydperk sowel as die gesteentes wat in dié tydperk gevorm het. Die Gzhelium was van sowat 303,7 tot 298,9 miljoen jaar gelede. Dit is voorafgegaan deur die Kasimovium en gevolg deur die Asselium, die eerste etage/tydsnede van die Perm-periode. Die etage is genoem na die Russiese stad Gzjel (Russies: Гжель). Die basis van die Gzhelium word gedefinieer deur die eerste voorkoms van die Fusulinida Daixina, Jigulites en Rugosofusulina of van die Conodonta Streptognathodus zethus, en die bokant deur die eerste voorkoms van die Conodonta Streptognathodus isolatus. Die tipeligging van die basis is nog nie vasgestel nie. In die biostratigrafie word die etage met behulp van Conodonta ingedeel in die volgende vyf biosones: die sone van Streptognathodus wabaunsensis en Streptognathodus bellus die sone van Streptognathodus simplex die sone van Streptognathodus virgilicus die sone van Streptognathodus vitali die sone van Streptognathodus simulator Gradstein et al.


Die Capitanium is ’n chronostratigrafiese etage sowel as ’n geologiese tydsnede in onderskeidelik die sisteem en periode Perm (epog/serie Guadalupium). Dit verwys dus na ’n tydperk sowel as die gesteentes wat in dié tydperk gevorm het. Die etage/tydsnede was van sowat 265,1 tot 259,8 miljoen jaar gelede. Dit is voorafgegaan deur die Wordium en gevolg deur die Wuchiapingium. Die Capitanium is genoem na die Capitan Reef in die Guadalupe-berge in Texas, VSA. Dit is ook waar die tipeligging voorkom. Die basis van die etage word gedefinieer deur die eerste voorkoms van die Conodonta Jinogondolella postserrata en die bokant deur die eerste voorkoms van die Conodonta Clarkina postbitteri postbitteri. Verhoudinge van koolstofisotope in mariene kalksteen het ’n toename tot gevolg gehad van die δ13C-waarde in die seewater tydens die Capitanium, en dus ’n wêreldwye afkoeling van die klimaat. Dit het gelei tot die uitsterwing van verskeie spesies in warm water. Dié uitwissing dui die oorgang aan van die Capitanium na die Wuchiapingium, oftewel tussen die Guadalupium (Middel-Perm) en Lopingium (Laat Perm). Gradstein et al. (2012) Isozaki et al.


Plesiadapis is 'n uitgestorwe soogdier in die orde van Plesiadapiformes, 'n sustergroep van die orde van Primate. Dit is sover bekend een van die oudste primaat-tipe soogdiere wat ongeveer 55-58 miljoen jaar gelede geleef het. Plesiadapis is die naamgewer en ook die bekendste spesie van hierdie orde. Plesiadapis het tydens die Paleoseen en Vroeë-Eoseen in Noord-Amerika en Wes-Europa voorgekom. Fossiele is in die Verenigde State van Amerika (Kalifornië, Colorado, Montana, North Dakota, Wyoming), Kanada (Alberta, Saskatchewan), Duitsland (Walbeck) en Frankryk (Cernay) gevind. Plesiadapis was ongeveer 60-80 cm lank en het 2 kg geweeg. Dit het die bou van 'n eekhoring of boomspitsmuis met 'n lang snoet, oë aan die sykante van die kop, 'n lang stert en gekromde kloue in plaas van naels aan die tone gehad. Die kake en tande besit kenmerke van beide knaagdiere en primate. Die skelet vertoon ook ooreenkomste met die van primate. Die brein van Plesiadapis was baie klein in vergelyking met hierdie groep diere, hoewel dit wel intelligenter as die meeste van sy tydgenote was.


Die Berriasium is die eerste chronostratigrafiese etage sowel as geologiese tydsnede van onderskeidelik die sisteem en periode Kryt (serie/epog Vroeë Kryt). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 145 tot 139,8 miljoen jaar gelede. Dit is voorafgegaan deur die Titonium en gevolg deur die Valanginium. Die Berriasium is genoem na Berrias in die Franse département Ardèche. Die basis van die etage word gedefinieer deur die eerste voorkoms van die ammoniet Berriasella jacobi en die bokant deur die eerste voorkoms van die Calpionellidae Calpionellites darderi en die ammoniet Thurmanniceras pertransiens. Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Atriale fibrillasie (AF of A-fib) is die mees algemene vorm van abnormale hartritme. Dit word veroorsaak deurdat die normale elektriese impulse wat opgewek word deur die sino-atriale knoop in die hart (die sinusritme) oorweldig word deur impulse wat ontstaan by die wortels van die pulmonêre venes. Dit lei tot ongekoördineerde sametrekkings (fibrillasie) van die atrium. Dit het ook sy uitwerkings op die ventrikels van die hart (die belangrikste hartkamers), wat kan ly tot 'n onreëlmatige (of abnormale) hartritme. AF kan simptoomloos wees, maar word baie gesien in kombinasie met hartkloppings, floute, borspyn of hartversaking. Die aanwesigheid van atriale fibrillasie veroorsaak 'n vyfvoudig verhoogde risiko op 'n beroerte indien dit nie behandel word nie. Die oorsaak van AF kan nie altyd opgespoor word nie. 'n Hart wat normaal klop. Hart wat onreëlmatig klop. Ciervo CA, Granger CB, Schaller FA (September 2012). "Stroke prevention in patients with atrial fibrillation: disease burden and unmet medical needs". J Am Osteopath Assoc (Review). 112 (9 (Suppl 2)): eS2-8. PMID 23014814.


Sir Arnold Theiler (26 Maart 1867 - 24 Julie 1936) was 'n Suid-Afrikaanse bakterioloog en stigter van die Onderstepoort Veeartsenykundige Laboratorium en die vader van Max Theiler. Hy is in Switserland gebore en kom in 1891 in Suid-Afrika aan as raadgewende veearts vir die Johannesburgse Sanitêre Raad. Hy was in 1893 veearts vir die Zuid-Afrikaanse Republiek en tydens die runderpesepidemie het hy saam met dr. Robert Koch gewerk. Die eerste Veeartsenykundige Laboratorium is eers op Daspoort opgerig en toe later by Onderstepoort. In 1902 word hy heraangestel as Veeartsenykundige Bakterioloog. Hy het navorsing gedoen op onder andere gallamsiekte. Hy is in 1910 aangestel as direkteur van Veeartsenykundige Navorsing en in 1920 as Direkteur van Veeartsenykundige Onderwys en ook as professor in Veeartsenykundige aan die Tranvaalse Universiteitskollege - later die Universiteit van Pretoria. In 1907 is hy tot ridder geslaan. Hy het baie oorsese eerbewyse ontvang. Ensiklopedie van Suidelike Afrika, Eric Rosenthal, 1967 Gutsche, Thelma: There was a man - The life and times of Sir Arnold Theiler K.C.M.G. of Onderstepoort. Kaapstad: Howard Timmins, 1979. ISBN 0-86978-164-2


Die Doriese inval is ’n konsep van historici om die vervanging van voorklassieke dialekte en tradisies in die suide van Antieke Griekeland deur dié van die Klassieke tydperk te verduidelik. Dit word so genoem na aanleiding van die laaste groep Griekssprekende stamme wat die Griekse skiereiland beset het. Volgens Griekse legendes het die Doriërs die Peloponnesos oorgeneem in die "Terugkeer van die Heracleidae" (Grieks: Ἐπιστροφὴ τῶν Ἡρακλειδῶν). Klassieke geleerdes het in die legende ’n werklike gebeurtenis gesien wat hulle die "Doriese inval" genoem het. Die betekenis van die konsep het al meermale verander namate historici, filoloë en argeoloë probeer verduidelik hoe ’n hele kultuur verdwyn het. Ondanks byna 200 jaar van ondersoeke, kon daar nog nie met sekerheid vasgestel word of daar werklik ’n Doriese inval was nie. Die konsep word veral gebruik om verskeie ander spekulasies uit te skakel. Dit is egter nie onmoontlik dat die inval wel plaasgevind het nie. Hierdie artikel is ’n saadjie. Voel vry om Wikipedia te help deur dit uit te brei.


Stary Dwór is 'n dorp met 360 inwoners in die woiwodskap Lubuskie in Pole. Hierdie artikel is ’n saadjie. Voel vry om Wikipedia te help deur dit uit te brei.


Hermann Ludwig Eckstein (1849 - 1893) was 'n goudmagnaat. Hy is in Stuttgart, Duitsland gebore as die ouer broer van Friedrich Eckstein. Sy pa was 'n Lutherse pastoor. Hy werk in sy eerste jare by 'n Duitse maatskappy in Engeland en arriveer in 1882 in Kimberley om die bestuur van die Phoenix-diamantmaatskappy oor te neem. Daar word hy vriende met Julius Charles Wernher en Alfred Beit en sluit saam met hulle aan by Jules Porges & Co. Namens die maatskappy gaan hy eers Barberton en dan Johannesburg toe. In 1888 begin hy die maatskappy H Eckstein & Co wat gou die toonaangewende mynfirma aan die Witwatersrand word. Hy word as die eerste president van die Kamer van Mynwese gekies, 'n posisie wat hy beklee van 1889 tot 1891. In 1892 gaan sy gesondheid agteruit en op 7 Desember 1893 sterf hy in sy geboortedorp. Ensiklopedie van Suidelike Afrika, Eric Rosenthal, 1967


'n Warminsnyding is wanneer een pyp aan 'n ander gekoppel word terwyl die pyp in bedryf is. Hierdie proses word baie mooi geïllustreer in video's wat op youtube gekyk kan word. Soek die woord "hot tap" op www.youtube.com. Hierdie artikel is ’n saadjie. Voel vry om Wikipedia te help deur dit uit te brei.


Kolonel sir David Harris (1852 - 1942) was 'n soldaat, diamantmagnaat en wetgewer. Hy is in Londen, Engeland gebore en emigreer na Suid-Afrika in 1871. Hy stap 950km van Durban na Kimberley waar hy as 'n delwer begin werk. Binne 2 jaar word hy welvarend en wen die vriendskap van Cecil John Rhodes. Hy sluit aan by die Du Toit's Pan Horse Regiment in 1876 en veg in die Gaika-Galeka-oorlog in die Oos-Kaap. Hy veg ook in ander veldtogte en onderskei homself in die Langebergveldtog. In 1897 word hy lid van die Kaapse parlement met die dood van famlilielid, Barney Barnato. Hy behou sy setel 32 jaar lank. In 1897 word hy ook 'n direkteur van die De Beer's Consilidated Mines, 'n amp wat hy hy tot in 1931 beklee. Hy was in bevel van die Tuiswag tydens die beleg van Kimberley. Ensiklopedie van Suidelike Afrika, Eric Rosenthal, 1967


Sandstone Landgoed (amptelik Sandstone Estates (Pty) Ltd) is 'n groot kommersiële landbou-onderneming wat meer as 7 000 hektaar beslaan, geleë op die grens met Lesotho in Suid-Afrika se Oos-Vrystaat, naby die Malutiberge. Die naaste dorp is Ficksburg, 14 kilometer (8.7 myl) verder op die R26. Dit is deur die entrepreneur Wilfred Mole in 1995 aangeskaf, en is vandag ook 'n middelpunt van vervoerbewaring. Die plaas is in die 1830's opgebou deur die Wille-familie, oorspronklik Duitse sendelinge. Mole koop die kompleks met sy vrou Linda in 1995 nadat hy sy geld gemaak het as die eienaar van die Nokia-franchise vir Suid-Afrika. Synde 100% organies sedert 2005, met die verbouing van koring, sojabone, mielies en sonneblomme, word dit vandag gehou as deel van 'n portefeulje van internasionale agri-besighede. Soos baie plase in Suid-Afrika, het dit geen spoorvervoer om gekweekte gewasse direk van die lande by die belangrikste hawens te kry nie. Mole, 'n toegewyde spoorgeesdriftige, het betaal vir die bou van een met sy eie kapitaal.


Die Hardeneus-hondhaai (Mustelus mosis) kom voor in die westelike Indiese Oseaan vanaf die Rooisee tot by Durban. In Engels staan die haai bekend as die Hardnosed smooth-hound. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://www.fishbase.us/summary/Mustelus-mosis.html Hierdie artikel is ’n saadjie. Voel vry om Wikipedia te help deur dit uit te brei.


Die kleur wilgergroen is 'n skakering van groen met gelyke ondertone van rooi en blou. Volgens verskeie kleurskemas word wilgergroen as volg voorgestel: Lys van kleure


Wanneer vergelykings empiries vasgestel word, word dit bepaal deur waarnemings in 'n laboratorium of loodsaanlegte en word dit nie uit eerste beginsels afgelei nie. Byvoorbeeld, uit eerste beginsels weet ons dat die Pypvloei eweredig is aan die vyfde mag van die van die binnediameter. Indien 'n mens egter toetse in 'n laboratorium of in 'n aanleg doen, kan 'n mens vir 'n sekere bestek van diameters 'n lineêre verband bepaal en gebruik. Hierdie artikel is ’n saadjie. Voel vry om Wikipedia te help deur dit uit te brei.


Turkye erken homoseksualiteit sedert 1993. Homoseksualiteit is sedert 1852 in die Ottomaanse Ryk wettig. Istanboel, 'n stad in Wes-Turkye, is bekend as die land se "gay hoofstad". Hierdie artikel omtrent homoseksualiteit en LGBT-regte is ’n saadjie. Voel vry om Wikipedia te help deur dit uit te brei.


Kadmiumoranje is 'n diep oranje kleur. Volgens verskeie kleurskemas word kadmiumoranje as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Joseph Priestley FRS (13 Maart 1733 – 8 Februarie 1804) was 'n Engelse chemikus, filosoof, predikant en onderwyser. Op 1 Augustus 1774 isoleer hy die chemiese element suurstof in sy laboratorium te Bowood House, Wiltshire, Engeland. Dit bevestig die vroeëre, onafhanklike ontdekking daarvan deur Carl Wilhelm Scheele. Priestley het suurstof egter in terme van die flogiston-teorie beskou, en dit dus nie as 'n nuwe element geidentifiseer nie, maar eerder as 'n gas met 'n gebrek aan flogiston beskryf. Priestley het gedurende sy leeftyd 'n aansienlike wetenskaplike reputasie opgebou, onder andere vir die uitvinding van sodawater, sy geskrifte oor elektrisiteit en die ontdekking van 'n aantal gasse, waarvan sy ontdekking van suurstof die bekendste is. As gevolg van sy geloof in flogiston het hy nie besef dat hy 'n nuwe element voorberei het nie. Hy het gedog dat hy daarin geslaag het om lug vry van flogiston ("de-phlogisticated air") voor te berei. Sy vasbeslotenheid om die flogiston-teorie te verdedig, asook die verwerping van idees wat die chemiese revolusie sou begin, het hom hom teen die einde van sy lewe van die wetenskaplike gemeenskap geïsoleer.


Aneb-Hetch ("Wit Mure"; ook Inboe-Hedj, "Wit Vesting") was een van 42 nomosse (administratiewe afdelings) in Antieke Egipte. Aneb-Hetch was een van die 20 nomosse in Benede-Egipte, en sy distriknommer was 1. Die distrik was omtrent 2,75 ha groot en sowat 42 km lank. Die hoofstad was Memphis. Nog ’n stad was Saqqara. Elke nomos is deur ’n "nomarg" (provinsiale goewerneur) regeer wat aan die farao verwantwoording gedoen het. Elke hoofstad het ’n tempel gehad wat toegewy is aan die hoofgod. Aneb-Hetch se hoofgod was Horus; ander gode was Apis, Hathor, Isis, Nefertem, Ptah, Seker en Sechmet. [1] Geargiveer 9 Desember 2010 op Wayback Machine, Egypt Ancient.net, accessdate=2010-07-14 [2], Egypt tourist authority, accessdate=2010-07-14 [3] Geargiveer 2 Junie 2010 op Wayback Machine, Anciet Egyptian religion, Philae.net, accessdate=2010-07-14 [4] Geargiveer 5 April 2019 op Wayback Machine, Reshafim.org, accessdate=2010-07-14 [5], Aldokan.com, accessdate=2010-07-14 [6], Digital Egypt for Universities, accessdate=2010-07-14 [7], Faszination Ägypten (in Duits), accessdate=2010-07-14 Helck, Wolfgang ;


Thinis of This (Egipties: Tjenoe) was die hoofstad van Antieke Egipte tydens die Vroegdinastiese Tydperk. Die stad is nog nie weer ontdek nie, maar word dikwels deur antieke skrywers genoem, onder andere die Egiptiese historikus Manetho. Hy het dit ’n stamkonfederasie genoem waarvan die leier, Menes (of Narmer), Bo- en Benede-Egipte verenig het en die land se eerste farao was. Vanaf die 3de Dinastie, toe die hoofstad na Memphis geskuif is, het Thinis begin agteruitgaan. Sy ligging op die grens van die mededingende Herakleopolis en Thebe van die Eerste Oorgangstydperk en sy nabyheid aan sekere oases met moontlike militêre belangrikheid, het verseker dat Thinis nog ’n aansienlike rol gespeel het in die Ou Ryk en die Nuwe Ryk. Hoewel die stad se presiese ligging onbekend is, is daar konsensus onder Egiptoloë dat dit in die omgewing van antieke Abydos en die moderne Girga was. Gardiner, Sir Alan Henderson ([1961] 1964). Egypt of the pharaohs: An introduction. Oxford: Oxford University Press. ISBN 978-0-19-500267-6. Gaan datum na in: |date= (hulp) Ryholt, K.S.B. (1997).


Ds. Schalk Willem Pienaar (Ceres, 8 November 1878 - Merweville, 4 November 1918) was die eerste leraar van die NG gemeente Merweville, wat ook sy eerste en enigste gemeente was omdat hy daar vier dae voor sy veertigste verjaardag 'n slagoffer van die Griepepidemie geword het. Schalk Pienaar is in 1904 gelegitimeer aan die Kweekskool op Stellenbosch. In 1907 is hy getroud met Sara Christina (Sarie) Roos, dogter van Gielie Roos van Stellenbosch. Haar broer was die bekende rugbyman Paul Roos. Ds. Pienaar se oudste en jongste susters was getroud met Nicolaas Jacobus Marais, 'n lidmaat van die gemeente Merweville. Nadat die oudste suster oorlede is, het ds. en mev. Pienaar hul dogtertjie Elsje aangeneem. Die oudste suster is blykbaar op 'n plaas in die distrik Laingsburg begrawe en die jongste suster op die plaas Buffelsvlei in die familiekerkhof. Die jongste suster was Cecilia Aletta Marais, gebore 28 Junie 1889 en oorlede 28 Junie 1947. Die egpaar se eerste kind is eers 'n paar jaar ná hul huwelik gebore en wel nadat hulle Elsje aangeneem het. Al drie die pastoriepaar se eie kinders was seuns: Johannes, Gideon en Schalk.


Bernardt James (verhoognaam), gebore Jacobus Bernardus van der Walt op 2 Junie 1981 in Evander, Suid-Afrika is 'n uitvoerende musikant en komponis. Op 'n vroeë ouderdom het Bernardt James uitsonderlike musikale vermoë openbaar en die klavier as sy kreatiewe medium gekies. Onder die leiding van sy musiekonderwyseres, Marietjie Steyn (by Hoërskool Volksrust) het Bernardt gehelp om vinnig musikaal te ontwikkel en hy het so begin om sy eie musiek te komponeer. Hy het ook van sy eie komposisies in plaaslike talentkompetisies en vir klaviereksamens gebruik. Van 2003 tot 2005 was Bernardt die permanente pianis by die "Palace Of The Lost City" te Sun City. Terwyl hy daar gespeel het, het hy daaglikse uitvoerings by die "Crystal Court" en die welbekende "Villa del Palazzo" gelewer. Meer onlangs tree Bernardt in Johannesburg op by plekke soos The Grace Hotel, Michelangelos, Gold Reef City, Sandton Sun, The Hilton, The Residence en Maximillien (in Sandton). 23 Oktober 2014 het Bernardt op sy webwerf verduidelik wat elke liedjie op sy albums : "A song to remember" en "Music all around" beteken.


Ivy Matsepe-Casaburri (18 September 1937 – 6 April 2009) was 'n Suid-Afrikaanse politikus. Sy was die land se minister van kommunikasie vanaf 1999 tot haar dood in 2009. Matsepe-Casaburri is in Kroonstad in die destydse Oranje-Vrystaat-provinsie gebore en voltooi haar skoolloopbaan in die Natal-provinsie. Sy het daarna haar BA-graad by die Universiteit van Fort Hare verkry voor die aanvaarding van 'n onderwyspos in Natal. Kort daarna het Matsepe-Casaburri in ballingskap gegaan; sy het tyd spandeer in Swaziland, Zambië, die Verenigde State van Amerika en Namibië voordat sy na Suid-Afrika terugkeer het in 1990. Terwyl sy in die Verenigde State van Amerika geleef het, het sy haar Ph.D. in sosiologie van die Rutgers Universiteit ontvang. In 1993 is Matsepe-Casaburri aangestel as voorsitter van die Suid-Afrikaanse Uitsaaikorporasie. Sy was die eerste vrou en die eerste swart persoon wat hierdie pos beklee het. In 1997 het sy bedank uit hierdie amp om Mosiuoa Lekota as premier van die Vrystaat op te volg. Sy was ook die eerste vrou wat die posisie van 'n premier in Suid-Afrika beklee het.


Mantombazana 'Manto' Edmie Tshabalala-Msimang, née Mali, (9 Oktober 1940 – 16 Desember 2009), was 'n Suid-Afrikaanse politikus. Sy was adjunkminister van justisie tussen 1996 en 1999 en het omstrede gedien as minister van gesondheid tussen 1999 en 2008 onder president Thabo Mbeki. Sy het ook as minister in die presidensie gedien onder president Kgalema Motlanthe vanaf September 2008 tot Mei 2009. Haar onwetenskaplike klem op die behandeling van Suid-Afrika se Vigs-epidemie, wat volgens haar maklik bereikbaar sou wees deur die gebruik van groente soos knoffel en beet, eerder as met teenretrovirale medisyne, het gelei tot plaaslike en internasionale kritiek. Daar word beweer dat hierdie beleid direk gelei het tot die dood van meer as 300 000 Suid-Afrikaners wat geïnfekteer was. MIV/vigs in Suid-Afrika SAPA (26 Desember 2009). "Manto Tshabalala-Msimang dies". news24 (in Engels). Johannesburg. Geargiveer vanaf die oorspronklike op 19 Mei 2020. Besoek op 17 Oktober 2012. Lewandowsky, Mann, Bauld, Hastings, Loftus. "The Subterranean War on Science". Observer (in Engels). Association for psychological science.


Radiografie is die neem van X-straalfotos om die interne vorm van 'n voorwerp te bekyk. Die persoon wat dit doen is 'n radiografis terwyl 'n radioloog 'n geneesheer is wat die x-straalfoto's analiseer. Radiografie se oorsprong kan opgespoor word tot 8 November 1895, toe die Duitse fisika-professor Wilhelm Conrad Röntgen die X-straal ontdek het en opgemerk dat dit nie deur been of metaal kan deurgaan nie. Hy het die eerste Nobelprys vir fisika ontvang. Dokter in die huis, Dr Jan van Elfen, 1993 ISBN 0 624 03234 5 History of Radiography. Iowa State University. URL besoek op 27 April 2013. Karlsson, Erik B. (9 Februarie 2000). "The Nobel Prizes in Physics 1901–2000" (in Engels). Stockholm: The Nobel Foundation. Geargiveer vanaf die oorspronklike op 28 April 2013. Besoek op 24 November 2011. Wikimedia Commons het meer media in die kategorie Radiografie. Hierdie artikel is ’n saadjie. Voel vry om Wikipedia te help deur dit uit te brei.


Die Pulsar EXA was in Noord-Amerika bekend as die Pulsar NX en deel baie van sy dele met die Nissan Pulsar. Hierdie weergawe van die Pulsar NX was beskikbaar van 1983-1986 en het met óf die E15ET-brandstofinspuiting turboenjin of die natuurlik-geaspireerde E16S vergasserenjin uitgekom. Die Pulsar EXA was die gevolg van 'n suksesvolle strategie wat Nissan in Japan gevolg het om die ekonomiese Nissan Sunny as 'n bekostigbare, jeug-georiënteerde tweedeur-coupe te bemark. Dít was reeds gedemonstreer deur die Nissan Sunny Coupe fastback wat aangebied is sedert die Sunny se bekendstelling in 1966. Die Pulsar was 'n tydgenoot van die Nissan Sunny, maar is bemark deur ander Japannese Nissan-handelaars, genoem Nissan Cherry Store. Die Pulsar EXA het dus gevolg in die tradisie van die Nissan Sunny Coupe.


Yiannis Chryssomallis (Grieks: Γιάννης Χρυσομάλλης, Giannis Chrysomállis; gebore 14 November 1954), professioneel bekend as Yanni (/ jɑːni / yah-nee), is 'n Griekse pianis, klawerbordspeler, komponis en musiekvervaardiger wat die grootste gedeelte van sy volwasse lewe in die Verenigde State van Amerika spandeer het. Hy het Grammy-nominasies vir sy album "Dare to Dream" in 1992 en in 1993 vir die opvolger "In My Time". Sy deurbraak het gekom met die sukses van die uitgawe van "Yanni Live at the Acropolis". Sedertdien het hy vir meer as 20 miljoen mense in meer as 20 lande regoor die wêreld opgevoer. Hy het wêreldwyd meer as 35 platinum en goue albums verkry met die verkoop van meer as 20 miljoen albums. Sy komposisies word gebruik in televisie-uitsendings van die Olimpiese Spele sedert 1988 en sy musiek is wyd gebruik word in televisieprogramme en by sportbyeenkomste.


Folkert Wilko Hesse (Amsterdam, Nederland, 1 November 1855 – Kaapstad, 17 Desember 1923) was ’n Suid-Afrikaanse argitek van Nederlandse herkoms wat tydens die eerste kwart van die twintigste eeu verantwoordelik was vir die ontwerp van talle NG kerke. Hesse was die seun van Francois en Elisabeth Hesse (gebore Dekker). Hy het sy skoolopleiding in sy geboortestad ontvang. Daarna het hy die Kunsskool, ook in Amsterdam, bygewoon om argitektuur te studeer en, buiten sy teoretiese werk, het sy pa, wat ’n vervaardiger was, daarop aangedring dat hy ’n deeglike praktiese kennis opdoen van die ambagte van skrynwerk en messelary, waarsonder die beginsels van sy wetenskap moeiliker sou wees om toe te begryp en toe te pas. Daarom het hy drie jaar in ’n skrynwerkwinkel deurgebring en nog vier maande as klipmesselaar. Hierna het Hesse as leerling aangesluit by ene G. Springer, wat ten opsigte van aansien en algemene uitnemendheid beskou is as die voorste argitek in Amsterdam. Hy het ses jaar in Springer se kantoor deurgebring en toe aangesluit by J.H. Shmitz, saam met wie hy vier jaar gewerk het.


Skrofulose is 'n verouderde term vir tuberkulose van die skelet of die limfkliere (Mikobakteriële servikale limfadenitis), veral in kinders. Die ou Engelse naam is die "King's Evil" omdat geglo is dat die siekte genees kon word deur aanraking deur die heersende monarg ("The King's Touch"). Die gebruik het veral in Frankryk en Engeland posgevat. king's evil. (2008). Encyclopædia Britannica. Deluxe Edition. Chicago: Encyclopædia Britannica. Wikimedia Commons het meer media in die kategorie Skrofulose.


Die NG gemeente Bethlehem was die moedergemeente van die Nederduitse Gereformeerde Kerk op die Oos-Vrystaatse dorp Bethlehem, maar dis in Oktober 2012 ingelyf by die gemeente Bethlehem-Wes. Dit was die 12de oudste gemeente in die Vrystaatse Sinode. Sedert die inlywing word Bethlehem se kerkgebou wel nog gebruik vir eredienste en spesiale geleenthede. In 1869, 10 jaar ná die aanleg van die dorp Bethlehem, is die gemeente gestig. Die destydse kerkgebou, op die hoek van Kerk- en Lindleystraat, is gedurende die Basoeto-oorlog van 1855 tot 1868 vir beskerming van vroue en kinders gebruik, terwyl 'n sooi-ringmuur daaromheen, met skietgate, snags as fort van die mans gedien het. Op die Kerkplein staan 'n monument met die opskrif "Slag van Bethlehem, 22 Jan. 1866", ter gedagtenis aan twee blankes en een Hottentot wat met een van die invalle gesneuwel het. Die kerk is deur drie stigters van die dorp, Paul Naudé, Jan Muller en Dail Malan, uit die opbrengs van die verkoping van erwe gebou. Ds. McMillan van Harrismith was die eerste konsulent en ds.


Suurlemoenroom is 'n kleur wat herinner aan 'n suurlemoenroomkoek se kleur. Volgens verskeie kleurskemas word suurlemoenroom as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Helderrooi is 'n kleur, 'n helder skakering van rooi. Volgens verskeie kleurskemas word helderrooi as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Toon van den Heever (1894-1956) was 'n Suid-Afrikaanse regter, digter en Hertzogprys-wenner. Een van sy gedigte, In Die Hoëveld is getoonset en in die FAK-sangbundel opgeneem. François Petrus van den Heever is op 29 November 1894 in Heidelberg, Transvaal, gebore. Hy studeer regte aan die Universiteit van Pretoria waarna hy 'n landdros word. Hy het op Montagu skoolgegaan en aan die Hoërskool Ermelo gematrikuleer, waarna hy aan die Transvaalse Universiteitskollege gaan studeer het. Hy was aanvanklik onderwyser, maar het na voltooiing van private studie in die regte as advokaat in Windhoek gepraktiseer. Daarna was hy regter in Windhoek en Bloemfontein en in 1948 het hy appelregter geword. As regsman het hy hom beywer vir die gebruik van Afrikaans op die regbank. Van den Heever het in die Bondelswart-opstand in die destydse Suidwes-Afrika geveg. Hy was 'n bekwame violis en musikus. Sy skryftalent het hom die Hertzog-prys in 1951 besorg. Hy het hom as vlieënier bekwaam en die land in sy privaat vliegtuig deurkruis. As gevolg van sy belangstelling in die lugvaart is hy tot erekolonel in die lugmag benoem.


Ds. Carel Hendrik (Charles) de Smidt (Wynberg, 1832 - Robertson, 21 Januarie 1861) was die eerste leraar van die NG gemeente Robertson, waar hy net 18 maande ná sy bevestiging in sy eerste gemeente aan koorssiekte, 'n ander benaming vir malaria, oorlede is. Carel Hendrik de Smidt is op Andries De Smidt is gedoop op 28 Oktober 1832. Sy vader was Andries de Smidt. Die invloed van sy vrome en godvrugtige moeder, Maria Johanna Josina Stronk, het daartoe bygedra dat De Smidt kleintyd al 'n begeerte gehad het om predikant te word. Onder leiding van dr. William Robertson (na wie ds. De Smidt se enigste gemeente genoem is) berei hy hom voor op toelating tot 'n Europese universiteit. Daarna studeer hy 'n aantal jare aan die Universiteit van Utrcht. Toe ds. Andrew Murray Nederland in 1854 besoek, het hy De Smidt ontmoet en die indruk gekry dat hy 'n "goeie en begaafde" student was. Sy opvolger op Robertson, ds. Andrew McGrgeor, wat hom in Skotland leer ken het, het van sy dorpe godsvrug, vurige ywer en wye belesenheid getuig.


US Airways is 'n groot Amerikaanse lugredery wat deur die American Airlines-groep besit word. Dit bedryf 'n uitgebreide internasionale en plaaslike netwerk, met 193 bestemmings in 24 lande in Noord-Amerika, Suid-Amerika, Europa en die Midde-Ooste. Die lugredery is 'n geaffilieerde lid van Oneworld en maak gebruik van 'n vloot van 343 hoofstroom straalvliegtuie, sowel as 278 plaaslike straler en turboskroef vliegtuie wat deur die kontrak en filiaal bedryf word onder die naam US Airways Express. Die draer bedryf ook die US Airways Shuttle, 'n US Airways handelsmerk wat 'n uurlikse diens tussen Boston, New York Stad en Washington, DC verskaf. In Oktober 2013 het US Airways 32 312 mense wêreldwyd in diens gehad en bedryf 3 028 daaglikse vlugte (1 241 deur US Airways hoofdiens en 1 790 deur US Airways Express). In 1979, ná die Lugdiensdereguleringswet deurgevoer is, het Allegheny Airlines sy naam verander na US Air en gepoog om sy bedrywighede uit te brei. 'n Dekade later het dit Piedmont Airlines en Pacific South West Airlines verkry, om een van die VSA se sewe oorblywende transkontinentale nalatenskapdraers te word.


Die Mormoonse Tabernakelkoor, soms MoTab genoem, is ’n Amerikaanse vrywilligerkoor met 360 lede. Dit is deel van die Kerk van Jesus Christus van die Heiliges van die Laaste Dae (LDS) en het al verskeie Grammys en Emmys gewen. Die koor, wat al deur president Ronald Reagan "Amerika se Koor" genoem is, bestaan uit vrywillgers van die LDS; sommige woon naby die Mormoonse Tabernakel in Salt Lake City, Utah, maar ander reis ver vir kooroefeninge en die koor se weeklikse televisie- en radio-uitsending. Koorlede word nie betaal nie en hulle moet hul eie reiskoste dek. Baie van hulle is egpare, en sommige families sing al geslagte lank in die koor. Die koor is in Augustus 1847 gestig, ’n maand nadat Mormoonse pioniers in die Salt Lake-vallei gaan woon het. Sedert 15 Julie 1929 het die koor ’n weeklikse radio-uitsending (later ook op TV gebeeldsend), Music and the Spoken Word, wat een van die oudste aaneenlopende radioprogramme in die wêreld is.


Edelweiss Air AG is 'n Switserse lugredery wat bedryf word uit Zürich Lughawe. Die maatskappy se naam is afgelei van die Switserse amptelike nasionale blom, die "edelweiss", wat ook geverf is op die vliegtuie. Die lugredery is 'n volfiliaal van Swiss International Air Lines en die Lufthansagroep. Sy hoofkantoor is in die Edelweiss Air Bedryfsentrum op die eiendom van die Zürich Lughawe. In September 2014 het Edelweiss Air se vloot bestaan uit: "Edelweiss Air op "www.planespotters.net"". Geargiveer vanaf die oorspronklike op 23 Februarie 2011. Besoek op 1 Desember 2014. "Edelweiss Air bestemmingslys". Geargiveer vanaf die oorspronklike op 7 Julie 2014. Besoek op 1 Desember 2014. Sien Duitse wiki-artikel by de:Alpen-Edelweiß Vliegtuig HB-IQI Detail Geargiveer 23 September 2015 op Wayback Machine "Swiss" vliegtuigregister Vliegtuig HB-JHQ Detail Geargiveer 23 Februarie 2015 op Wayback Machine "Swiss" vliegtuigregister


Ryanair is 'n Ierse laekostelugredery. Die hoofkantoor is geleë in Swords, Dublin, Ierland, met twee primêre operasionele basisse by Dublinlughawe en Lughawe Londen-Stansted en 'n verdere 85 basisse op ander Europese lughawens. Ryanair was in 2018 die tweede grootste Europese lugredery volgens passasiersgetalle (139,2 miljoen). Slegs die Duitse Lufthansa-groep het met 142,3 miljoen meer passasiers vervoer. Met meer as 1 800 vlugte, wat daagliks onderneem word, vervoer Ryanair meer as 130 miljoen passasiers per jaar. In 2016 is meer as 200 bestemmings in 33 lande bedien. Italië was in die winter van 2017/18 die belangrikste mark vir Ryanair - 20,3 persent van alle passasiers het uit hierdie land gekom - nog voor die Verenigde Koninkryk en Spanje (met 17,4 persent elk). Ryanair beperk hom tot een enkele vliegtuigtipe om koste te bespaar; die lugredery bedryf meer as 400 Boeing 737-800 vliegtuie, terwyl 'n verdere 300 bestel is. Bestellings sluit 115 Boeing 737- en 110 Boeing 737 MAX 200 in, met opsies vir 'n verdere 100 MAX 200. Ryanair beplan om sy vloot tot en met 2024 tot 585 vliegtuie te vergroot.


Enrico Fermi (29 September 1901 – 28 November 1954) was 'n Italiaanse kernfisikus. Hy is in Rome gebore. Hy studeer aan die Universiteit van Pisa en word in 1924 aangestel as lektor in fisika aan die Universiteit van Florence. In 1926 aanvaar hy 'n pos as professor in Teoretiese Fisika aan die Universiteit van Rome. In 1938 word die Nobelprys vir fisika aan hom toegeken, hy verhuis na die VSA en aanvaar 'n lektorspos aan die Universiteit van Columbia. Met die aanvang van die Tweede Wêreldoorlog is hy aktief besig met kernenergieprojekte en in Februarie 1940 maak president Franklin D. Roosevelt VS$6 000 beskikbaar vir verdere navoring. Dit was die begin van die Manhattan-projek. Aan die einde van 1941 is die projek oorgeplaas na die Universitiet van Chicago. Op 2 Desember 1942 is die eerste beheerde en selfonderhoudende kettingreaksie suksesvol voltooi onder die beheer van Fermi. Dit was die eerste kernreaktor. Dit gee aanleiding tot verdere ontwikkeling en die eerste kernkragontploffing. Ná die oorlog aanvaar Fermi 'n pos as professor in Fisika aan die Universiteit van Chicago in 1946.


Koeweit Internasionale Lughawe (Arabies: مطار الكويت الدولي, IATA-kode: SABC, ICAO: OKBK) is geleë in Farwaniyah, Koeweit, 15.5 km (9.6 myl) suid van Koeweitstad, versprei oor 'n gebied van 38 vierkante kilometer (15 vierkante myl). Dit dien as 'n middelpunt vir Jazeera Airways en Kuwait Airways. 'n Gedeelte van die lughawekompleks is aangewys as die Abdullah Al Mubarak Lugmagbasis, wat ook die hoofkwartier van die Koeweitse Lugmag bevat, sowel as die Koeweitse Lugmagmuseum. Die lughawe is in die periode 1927–1928 gebou. Dit is oorspronklik in die vooruitsig gestel as 'n stopplek vir die Britse vliegtuie onderweg na Brits-Indië. Die lughawe het 'n groot opknappings- en uitbreidingsprojek ondergaan van 1999 tot 2001, waarin die voormalige parkeerterrein gesloop is en 'n terminaaluitbreiding gebou is. Dit het nuwe instapgebiede, 'n nuwe ingang na die lughawe, die oprigting van 'n meerverdieping-parkeerstruktuur en 'n lughawe-inkopiesentrum ingesluit. Kuwait Internasionale Lughawe kan tans meer as nege miljoen passasiers per jaar hanteer. 'n Nuwe algemene lugvaartterminaal is in 2008 voltooi onder 'n BOT-skema en word deur Royal Aviation bedryf.


In Wiskunde is twee voorwerpe loodreg aan mekaar wanneer hulle 'n hoek van 90° by hulle kruispunt vorm. Daar word ook gesê dat hulle dan reghoekig aan mekaar is. Op die manier kan twee reguit lyne, of vektore, of twee vlakke, of 'n reguit lyn en 'n vlak, loodreg aan mekaar wees. Oorspronklik het die woord loodreg na die gebruik van 'n skietlood (tou met 'n gewig aan sy onderpunt wat reguit afwaarts hang, en in die boukunde gebruik word) verwys. Die skietlood het die vertikaal verskaf, wat dan loodreg aan 'n horisontale oppervlak was. Hierdie artikel is ’n saadjie. Voel vry om Wikipedia te help deur dit uit te brei.


'n Kisduiweltjie is 'n kinderspeelding wat uiterlik bestaan uit 'n houer met 'n slinger. Wanneer die slinger gedraai word, speel 'n melodie, dikwels "Pop Goes the Weasel". Aan die einde van die deuntjie daar is 'n "verrassing": die deksel spring oop en 'n figuur, gewoonlik 'n nar, spring uit die boks. Sommige kisduiweltjies spring na willekeur oop wanneer die slinger gedraai word, wat die skrik selfs meer effektief maak. Wikimedia Commons het meer media in die kategorie Kisduiweltjie. Hierdie artikel is ’n saadjie. Voel vry om Wikipedia te help deur dit uit te brei.


Santa Ana kan verwys na: Santa Ana, El Salvador Santa Ana, Kalifornië


Die Dacia Sandero is 'n superminimotor wat sedert 2007 gesamentlik deur die Franse vervaardiger Renault en sy Roemeense filiaal Dacia gebou word, tans in sy tweede geslag. Dit word ook bemark as die Renault Sandero in sekere markte, soos Rusland, Suid-Afrika, Meksiko en Suid-Amerika. Dit is in September 2007 bekendgestel en is gebaseer op die Loganplatform. Wikimedia Commons het meer media in die kategorie Dacia Sandero. Hierdie artikel is ’n saadjie. Voel vry om Wikipedia te help deur dit uit te brei.


Lawrence Scarpa saam met sy vennoot en eggenote Angela Brooks Lawrence Scarpa Amerikaanse argitek Ateljee Brooks + Scarpa Los Angeles Beduidende projekte "Sonskermgebou" Venice, LA, Kalifornië (2005) The SIX Los Angeles (2016) Toekennings en pryse 18 Nasionale AIA-pryse Rudy Bruner-prys Lifetime Achievement Award, Interior Design Magazine (2009) Smithsonian Cooper-Hewitt National Design Museum Award in Architecture (2014) American Institute of Architects California Council (AIACC) Lifetime Achievement Award (2015) Webtuiste brooksscarpa.com Lawrence Scarpa (* 28 Oktober 1959 in Queens, New York) is 'n argitek wat in Los Angeles, Kalifornië werksaam is. Scarpa geniet internasionale erkenning as 'n baanbreker vir volhoubare ontwerp waarby hy op 'n kreatiewe en onverwagte manier gebruik maak van konvensionele boumateriale. Die werksaamhede van sy ateljee met 25 medewerkers strek van landskapsargitektuur, beplanning en omgewingsontwerp tot meubel-, grafiese en binnenshuise ontwerp. Een van die sentrale kwessies, waarmee die ateljee Brooks + Scarpa hom besig hou, is die verskaffing van bekostigbare behuising.


Die Algol-paradoks is in sterrekunde die oënskynlike paradoks wanneer die twee sterre in ’n dubbelsterstelsel lyk of hulle anders optree as volgens die gevestigde teorieë van ster-evolusie. ’n Basiese beginsel van dié teorieë is dat die tempo van evolusie afhang van ’n ster se massa: hoe groter die massa, hoe vinniger vorder die evolusie en hoe gouer verlaat die ster die hoofreeks en word dit ’n reusester of ’n subreus. In die geval van dubbelsterre soos Algol lyk dit soms of evolusie anders werk: die ster met die kleinste massa is reeds ’n reus of subreus, terwyl die ster met die grootste massa steeds in die hoofreeks is. Omdat die twee sterre in so ’n stelsel op dieselfde tyd moes gevorm het en dus ewe oud moet wees, lyk dit soos ’n paradoks. Die ster met die grootste massa moes eerste die hoofreeks verlaat het. So is die ster Algol A, wat ’n groter massa het, nog in sy hoofreeksfase terwyl Algol B, wat ’n kleiner massa het, ’n subreus en dus in ’n latere evolusiefase is.


Die North American F-86 Sabre (soms genoem die Sabrejet) was 'n transsoniese vegvliegtuig. Die Sabre is deur North American Aviation vervaardig, en is bekend as die eerste swiepvlerkvegter uit die stal van die Verenigde State. Sy vlerkuitleg was soortgelyk aan die Sowjet MiG-15 s'n, en was die enigste straalvegter wat die MiGs kon aanvat in hoëspoed-lugskermutselings ("dogfights") oor die lugruim van Korea. Hy is beskou as een van die beste en belangrikste vegvliegtuie in die Korea-oorlog, maar ook hoogaangeskrewe in vergelyking met vegters van ander tydperke. Hoewel dit in die laat 1940's ontwikkel is en reeds verouderd was teen die einde van die 1950's, is die Sabre as uiters veelsydig en aanpasbaar bewys. Dit het voortgegaan om as 'n frontlinie-vegter te dien in talle lande se lugmagte, tot die laaste aktiewe operasionele eksemplare in 1994 deur die Boliviaanse Lugmag uit diens gestel is. Die North American F-100 Super Sabre is ontwikkel uit die F-86. Lys van vegvliegtuie Wikimedia Commons het meer media in die kategorie North American F-86 Sabre.


Die Nissan Qashqai is 'n kompakte oorkruissportnutsvoertuig wat sedert 2006 deur die Japannese motorvervaardiger Nissan vervaardig word. Die eerste geslag Qashqai is onder die naam Nissan Dualis in Japan en Australië verkoop. Dit is nou in sy tweede geslag wat in 2014 vrygestel is, die nuwe model is net bekend as Qashqai. Nissan het die motor vernoem na die Qashqai (uitgespreek [qaʃqaːʔiː]), 'n semi-nomadiese stam wat in die bergagtige Suidwes-Iran woon. Die oorspronklike Qashqai het die Mistral/Terrano II veldvoertuig vervang as Nissan se SNV, en sy P32L motorplatform sal ook gebruik word vir 'n nuwe geslag Nissan oorkruis SNVs. Hierdie artikel is ’n saadjie. Voel vry om Wikipedia te help deur dit uit te brei.


'n Moederbord in 'n rekenaar is 'n gedrukte stroombaanbord met elektronika waarop ander stroombaanborde gemonteer kan word. Vandaar die naam, moeder- of hoofbord. Al die verskillende dele van die rekenaar is aan die moederbord verbind. Dit verseker dat al die komponente as 'n geheel kan saamwerk. In die meeste rekenaars is die moederbord 'n groot groen bord, maar hulle kom in verskillende groottes en kleure voor. Sommige is swart, rooi of geel. Op die moederbord se oppervlak kan metaalbane gesien word. Elektrisiteit vloei deur die bane tussen die komponente wat op die moederbord gemonteer is. Die moederbord bevat ook kapasitore en resistors wat help om die elektrisiteitsvloei te beheer. Daarnaas kan verskeie proppe gesien word, nie net vir die SVE en geheue nie, maar ook vir randapparatuur, soos die sleutelbord, rekenaarmuis, hardeskywe, ensomeer. Oor die jare is meer en meer funksionaliteit op moederborde aangebring. In 1989 bevat die moederbord hoofsaaklik 'n aansluiting vir die sentrale verwerkingseenheid (SVE) en geheue. Die oorblywende funksionaliteit is deur uitbreidingskaarte voorsien. Teen 2014 is klankkaarte, netwerkkaarte en selfs videokaarte op die moederbord self aangebring.


Die kameel- en ruiterstandbeeld in Upington is opgerig ter ere van die kamele en hul ruiters wat tydens die pioniersjare deur die polisie gebruik is om die Kalahari te patrolleer. Hierdie beeld staan voor die polisiekantoor in Schröderstraat. Die beeldhouer was brig. Buks van Staden en dit is op 29 April 1988 deur Adriaan Vlok, die minister van wet en orde, onthul. Dit was sommer knop gedaan, donkie Geargiveer 4 Maart 2016 op Wayback Machine, Die Burger, 8 Mei 1988


Onkologie is die studie van die oorsake, siektesimptome en -tekens van verskillende soorte kanker. 'n Dokter wat onkologie praktiseer word 'n onkoloog genoem. Die term is afkomstig van die Griekse onkos (ονκος), wat "lomp" of "gewas" beteken; en die agtervoegsel -ologie, wat "studie van" beteken. Dokter in die huis, Dr Jan van Elfen, 1993 ISBN 0 624 03234 5 Maureen McCutcheon. Where Have My Eyebrows Gone?. Cengage Learning, 2001. ISBN 0766839346. Page 5. Types of Oncologists, American Society of Clinical Oncology (ASCO). Comprehensive Cancer Information (Januarie 1980).< NCCN - Evidence-Based Cancer Guidelines, Oncology Drug Compendium, Oncology Continuing Medical Education. National Comprehensive Cancer Network. European Society for Medical Oncology | ESMO. Hierdie artikel is ’n saadjie. Voel vry om Wikipedia te help deur dit uit te brei.


'n Waskamer (ook bekend as 'n nutskamer) is 'n kamer waar klere gewas en gestryk word. In 'n moderne huis is 'n waskamer toegerus met 'n outomatiese wasmasjien, 'n tuimeldroër en dikwels 'n groot trog, vir die handwas van delikate kledingstukke soos truie, en 'n strykplank. Gewoonlik was 'n waskamer in die kelder van ouer huise geleë, maar in moderne huise is die waskamer op die belangrikste vloer naby die kombuis of selfs bo naby die slaapkamers. Nog 'n tipiese plek is aangrensend aan die garage en die waskamer kan dien as 'n deurloop vir die ingang na die garage. Waskamers kan ook ingeboude stoorkaste bevat, 'n tafel om klere op te vou, en as die ruimte dit toelaat, 'n klein naaimasjien. Die meeste huise in Engeland het nie aparte wasgoedkamers nie, die wasmasjien en kleredroër word gewoonlik in die kombuis of garage gevind. Hierdie artikel is ’n saadjie. Voel vry om Wikipedia te help deur dit uit te brei.


Voor die stadsaal in Pleinstraat in Stellenbosch is 'n lewensgroot beeld van die kafee-kat. Tot in 1965 het die Stellenbosse kafee-eienaars katte aangehou om rotte en muise te beheer. Daar was naderhand so baie katte dat die stadsraad besluit het dat alle kafee-katte van kant gemaak moes word. Diereliefhebbers het hierteen beswaar gemaak en die stadsraad gedwing om sy besluit te herroep. Om hierdie oorwinning te herdenk, het die Kaapse kunstenares Nerine Desmond in 1959 hierdie bronsbeeldjie gemaak en aan die gemeenskap van Stellenbosch geskenk. Die beeldjie is al verskeie male gesteel en teruggevind. Die Burger, 31 Augustus 1984.


Black was die verhoognaam van Colin Vearncombe (1962–2016), 'n Engelse sanger wat in die laat 1980's met treffers soos Sweetest Smile, Wonderful Life en Everything’s Coming Up Roses 'n tyd lank sukses op die hoofstroommark behaal het. William Ruhlmann, 'n Amerikaanse musiekkritikus en skrywer, het Vearncombe as 'n "sanger en liedjieskrywer met 'n rokerige stem" beskryf wat met sy "gesofistikeerde jazz-popliedjies en sy dramatiese stemkwaliteite êrens tussen Bryan Ferry en Morrissey lê". Black het sy musikale loopbaan met twee onafhanklike vrystellings begin - Human Features (1981), wat deur Rox Records versprei is, en More than the Sun wat in die volgende jaar op die rakke verskyn het en waarmee hy 'n platekontrak by WEA Records losgeslaan het. In 1982 het Black die geleentheid gekry om saam met die Britse popgroep Thompson Twins tydens hulle Quick Step and Side Kick-konsertreeks te toer. Met sy kombinasie van lewendige musiekinstrumente soos slagwerk en kitaar, sintetiseerders en spoel-tot-spoel-klankbande het Black dadelik die belangstelling van gehore en kritici gewek.


'n Verdeelpyp of 'n versamelpyp of versamellyn (Engels: header) is 'n groter pyplyn waaruit 'n aantal kleiner pype vertak. Voorbeelde van 'n verdeelpyp is: 'n Motor se uitlaatverdeelpyp (Engels: manifold). (Kyk Vergasser.) In 'n petrochemiese fabriek is daar baie verdeelpype (Engels: headers) wat utiliteite soos stoom, lug en stikstof aan al die gebruikers voorsien.


Die Herrieklip in Meiringspoort herdenk die stories wat C.J. Langenhoven in sy satries-humoristiesese werke Sonde met die bure (1921) en Herrie op die ou tremspoor (1925) vertel. Dit handel oor Kerneels, Vroutjie, Engela, hul fiktiewe sirkusolifant Herrie en die trem, die Langenhovens se vakansiehuis. Langenhoven het self die naam Herrie op 1 Julie 1929 op ongeveer 15 km vanaf die suidelike ingang tot die kloof in die sandsteen uitgebeitel. Hierdie is 'n verklaarde kultuurmonument. Wikimedia Commons het meer media in die kategorie Herrieklip.